
OLAKŠAJTE RAD REDAKCIJSKOM ODBORU 
I UREDNIKU 

Ako želite da Vaš članak bude što prije objavljen, 
držite se uputa: 

DVA PRIMJERKA tipkana na stroju potpuno 
spremna za štampu neophodno su potrebna; 
tipkanje PROREDOM sa slobodnim RUBOM 5 cm 
ŠIRINE s lijeve strane omogućuju unošenje po¬ 
trebnih korektura na jasan i pregledan način; 
CRTEŽI IZRAĐENI TUŠEM jedino mogu da se 
upotrebe za izradu klišeja; slova i brojke na crte¬ 
žima moraju biti tako veliki, da nakon smanjenja 
na format lista (8 odn. 16,5 cm širine) budu naj¬ 
manje 1 mm visoki; svi naknadni ispravci crteža 

šava čitanje i povećava razumljivost, a štedi i na 
skupocijenom prostoru u listu. 

Svi se objavljeni radovi honoriraju po tarifi, originalne 
slike se računaju kao tekst. 

Molimo autore da prilikom slanja rukopisa naznače 
potpunu adresu, broj žiro računa i nadležnu općinu. 

12 BROJEVA GODIŠNJE S AKTUELNIM 
I INTERESANTNIM SADRŽAJEM 

Izlazi svakog mjeseca 

Godišnja pretplata iznosi 
Za poduzeća i ustanove 

Prvi pretplatni primjerak . Din 12.000 

svaki daljnji primjerak ... „ 2.500 

za ostale pretplatnike ... „ 900 

za đake Građevinske srednje teh¬ 
ničke škole i studente Građevin¬ 
skog fakulteta.„ 400 

za inostranstvo.„ 4.000 

pojedini broj za poduzeća i usta¬ 
nove .„ 250 

za ostale.„ 80 


»GRAĐEVINAR« ima razvijenu oglasnu službu 

1. Oglašivanje privredne djelatnosti 

2. Ponuda i potražnja materijala, najam strojeva 
i inventara, oglasi licitacije 

3. Ponuda i potražnja namještenja 

PRETPLATITE SE NA GRAĐEVINAR 
OGLAŠAVAJTE U GRAĐEVINARU 






















VODOVODI 


KANALIZACIJE 

INŽENJERSKI PROJEKTNI ZAVOD 

PODUZEĆE ZA PROJEKTIRANJA - ZAGREB PETRINJSKA UL. 7 TEL. 34‘811 

MELIORACIJE 

MOSTOVI 



JIDROPROJEKT" 

PROJEKTNO PODUZEĆE 

ZAGREB 

DRAŠKO VICEVA 33 


ČITAJTE GRAĐEVINAR 

Izrađuje projekte za melioracije polja, regulacije 
vodotoka, uređenje bujica, hidrotehničke objekte, 
plovne kanale, vodovode i kanalizacije za naselja 

stručni nadzor nad izvođenjem radova. 

u Zagrebu 

IZVODI 

Industrijske objekte raspona do 38 m, 
centrifugirane dalekovodne stupove, 
prednapregnute željezničke pragove i 
ostale konstrukcije iz prednapregnutog, 
armiranog, centrifugiranog i lijevanog 

IZVODI SVE VRSTI GRAĐEVNIH RADOVA 

















SAVJETOVANJE O PROBLEMIMA KONSTRUKCIJA 
U INDUSTRIJSKOM GRAĐENJU STANOVA 


Savjetovanje organizira Jugoslavensko društvo građevinskih kon- 
struktera u Beogradu. Savjetovanje će se održati 11, 12. i 13. novembra 
ove godine u Beogradu na osnovu intencija Društvenog plana SFRJ i 
sugestija SIV-a. Za vrijeme Savjetovanja predviđena je posjeta gradi¬ 
lištima i zložba eksponata. 

S obzirom na aktuelnost teme, potrebu usvajanja naših tipova indu¬ 
strijskih montažnih sistema građenja stambenih zgrada, kao i donošenja 
odgovarajućih propisa i standarda, predviđeno je da se na ovom Savje¬ 
tovanju iznesu sva dosadašnja iskustva naših poduzeća i istraživačkih 
ustanova, i prikazu svi sistemi industrijskog građenja konstrukcija koji 
su se kod nas u zemlji izvodili ili se izvode. Sistemi koji su projektirani 
ili pripremljeni za izvođenje također bi se prikazali, ali mimo glavnog 
referata. 

Na Savjetovanju bi osim glavnog referata bili iznijeti i svi referati 
o pojedinim sistemima, s potrebnim crtežima i fotografijama. 

Pored spomenutih bit će iznijeti i oni referati koji teoretski tretiraju 
problematiku montažnog građenja konstrukcija i mogu poslužiti za pro¬ 
jektiranje i razradu novih sistema montažnog građenja konstrukcija, kao 
i svi oni, koji bi mogli da posluže kao osnova za donošenje propisa i stan¬ 
darda iz ove oblasti. 

Glavni zadatak Savjetovanja treba da bude analiza potpuno indu¬ 
strijskih sistema građenja konstrukcija stambenih zgrada, koji omogućuju 
izradu — prefabrikaciju svih glavnih konstruktivnih dijelova u tvorni¬ 
cama ili radionicama na gradilištima, tako da se za vrijeme montaže 
s minimumom radne snage na gradilištu izvode samo neophodni završni 
radovi. 

Međutim, analizirat će se i polumontažni sistemi građenja, s obzirom 
na potrebe, uslove i mogućnosti koje postoje u našoj zemlji za ovakav 
sistem građenja. 

Da bi se osigurao približno isti nivo referata, obrazovan je Odbor 
za redakciju referata. Predviđeno je da se skraćeni referati prethodno 
štampaju i dostave učesnicima Savjetovanja. Poslije Savjetovanja izdat 
će se publikacija koja će sadržati sve referate, diskusiju i zaključke. 

Na Savjetovanju bit će razmatran i uticaj zemljotresa na pojedine 
sisteme građenja stambenih zgrada u Skopju. 

Svaki referat treba da sadrži i obradi slijedeće: 

— Konstruktivni — statički sistem; 

— Temeljenje; 

— Stabilnost protiv djelovanja sile vjetra i zemljotresa; 

— Rješenje konstruktivnih veza i spojeva; 

— Materijali glavnih konstruktivnih dijelova, Termo-zvučne karakteristike 
i trajnost elemenata ako su dijelovi fasade; 

— Prefabrikacija i montaža; 

— Detaljnija ekonomska analiza; 

— Dosadašnja iskustva u prefabrikaciji i montaži (kod sistema koji se već 
primjenjuju). 

Ostala obavještenja mogu se dobiti kod Društva, Beograd, Kneza 
Miloša br. 7/II, pošt. fah 648, telefon 30—010. 

GRAĐEVINSKA OPERATIVA HRVATSKE NA 
OBNOVI SKOPJA 


Prvih dana nakon katastrofalnog potresa u 
Skopju (26. srpnja) dvije ekipe inženjara. statičara 
iz Zagreba i Rijeke od po 10 ljudi pod rukovod¬ 
stvom Ing. Zelića snimali su porušene objekte i 
utvrđivali koji su od njih za rušenje a koji za 
adaptiranje. Ovaj rad naših stručnjaka obavljen je 


Institut građevinarstva Hrvatske na zajedni¬ 
čkom sastanku stručnjaka, održanom u Skopju 
6. kolovoza, preuzeo je obavezu da sa svojim struč¬ 
nim kadrom obradi tehničku dokumentaciju o po¬ 
sljedicama potresa u stratigrafskom sistemu po¬ 
dručja, morfologiji terena cijelog područja, o vod¬ 



na objektima Centralne općine Idaaija. Danas eki¬ 
pe projektne organizacije izrađuju tehničku doku¬ 
mentaciju za teže oštećene objekte u ovoj općini, 
kako bi na osnovu iste naša građevna poduzeća 
mogla pristupiti adaptaciji. Ovaj rad bit će sukce¬ 
sivno završen, a trajat će za neke objekte najka¬ 
snije do kraja rujna ove godine. 


nim odnosima, na objektima visokogradnje, sao¬ 
braćajnim i komunalnim objektima. Instituti Srbije 
i Slovenije preuzeli su da obrade druge materijale. 
Sve je ovo potrebno u svrhu izrade stručne mo¬ 
nografije o potresu u Skopju, koja će koristiti ne 
samo stručnjacima Jugoslavije nego cijelog svijeta. 

Prije raspodjele zadataka za građevinartsvo 
Jugoslavije u obnovi i izgradnji Skopja, već 3. ko¬ 
lovoza je naš dio Republičkog koordinacionog 
odbora, koji stalno boravi u Skopju, predložio dru¬ 
govima iz SR Makedonije da naši stručnjaci izrade 
urbanistički plan prigradskih naselja Mađari za 
10.000 stanovnika i naselje Željezare za 1.250 sta¬ 
novnika. 

Nakon prihvatanja prijedloga preuzeo je Urba¬ 
nistički institut Hrvatske (nosilac ing. Wenzler) da 
izradi urbanistički plan za ova dva naselja. Zadatak 



je izvršen u rekordnom ioku od 10 dana, tako da 
je Gradsko Sobranje Skopja prihvatilo i usvojilo 
urbanističke planove ovih naselja već 14. kolovoza. 

Ovim urbanističkim planovima predviđena je 
izgradnja, pored stambenih još i pratećih objekata 
(škola, trgovina, dječjih ustanova, radionica i ser¬ 
visa) kao i komunalija (cesta, vodovod, kanaliza¬ 
cija, te električna rasvjeta). Ujedno je Urbanisti¬ 
čki institut izabrao tipove montažnih kuća koje će 
iz nače republike isporučiti »Spačva« Vinkovci, 
DIP Ogulin, »Jugomont« Zagreb, »Betonproizvod« 
Zagreb, te »Bosna« Ilijaš i »Krivaja« Zavidovići iz 
SR Bosne i Hercegovine. S obzirom da ovo sve nije 
dovoljno, bit će uključena još i poduzeća DIP Novi 
Vinodol i »Bor« Slavonska Požega. 

Izradu projektne dokumentacije za komunalije 
preuzeo je Inženjerski projektni zavod Zagreb, 


a rasvjetu Elektra Zagreb. Do polovine kolovoza 
su već projektirane sve komunalije, te se u nase¬ 
ljima Mađari i Željezara vrši obilježavanje i iskol- 
čavanje ceste, vodovoda, kanalizacije i rasvjete. 

Paralelno s ovom akcijom Savjet za građevinar¬ 
stvo Republičke privredne komore Hrvatske spo¬ 
razumno s našim Odborom i privrednim organiza¬ 
cijama izvršio je raspodjelu poslova na poduzeća 
građevne operative na slijedeći način: 

1. Građevno poduzeće »Tehnika« iz Zagreba 
kao nosilac radova preuzelo je izgradnju objekata 
visokogradnje, a poduzeće »Hidrotehna« Zagreb 
objekte niskogradnje za naselje Mađari. Kao ko¬ 
operanti poduzeću »Tehnika« nastupit će na ovom 
naselju sa 40°/o učešća građevna operativa Dalma¬ 
cije (»Dubovac« Dubrovnik, »Tehnogradnja« Split, 
»Izgradnja« Šibenik) a sa 20% učešća operativa 
Rijeke (poduzeće »Jadran«). 

Naselje Mađari treba da primi u 2000 stanova 
oko 10.000 stanovnika. 

2. Naselje Željezare treba da u 500 stanova pri¬ 
mi 2500 stanovnika. Izgradnju ovog naselja kako 
visokogradnje tako i niskogradnje preuzelo je gra¬ 
đevno poduzeće »Vladimir Gortan« Zagreb. U 
ovom naselju će poduzeće »Jugomont« iz Zagreba 
izgraditi u ovoj godini 195 stanova. 

3. Adaptaciju 60% objekata u općini Idadija 
preuzela su građevna poduzeća naše republike, dok 
će 40% objekata adaptirati građevna operativa 
Slovenije. Na licu mjesta su izvršena razgrani¬ 
čenja te popisani objekti koji otpadaju na naša 
poduzeća. Za ove obimne radove određena su po¬ 
duzeća »Industrogradnja«, »Novogradnja«, »Udar¬ 
nik« i »Građevina« iz Zagreba kao nosioci radova, 
a njihovi kooperanti su udružena građevna opera¬ 
tiva iz Osijeka, Karlovca, Varaždina i Bjelovara. 

4. Centralnu mehaniziranu šljunčaru i pješčaru 
na Vardaru za isporuku ovih materijala za naša 
poduzeća postavljaju »Hidrotehna« iz Zagreba i 
»Konstruktor« iz Splita. 

Naša poduzeća koja rade na adaptaciji objekata 
u općini Idadija objedinila su slijedeće službe: 
smještaj, prehranu, mehanizaciju i njen servis, te 
kadrovske i tehničke službe. 


Koncem kolovoza je situacija na terenu slije¬ 
deća: 


2. Poduzeće »Hidrotehna« iz Zagreba s većom 
mehanizacijom i ljudstvom za izgradnju cesta, vo¬ 
dovoda i kanalizacije nalazi se već u naselju Ma¬ 
đari, te od stručnjaka Inženjersko projektnog za¬ 
voda Zagreb preuzima obilježene i iskolčene komu¬ 
nikacije. Na gradilištu je 20 stručnjaka s bagerima, 
buldožerima i kamionima. Rukovodilac je Ing. 
Cerovec. 

3. Poduzeće Elektra iz Zagreba izradilo je pro¬ 
jekte rasvjete i započelo s prebacivanjem daleko¬ 
voda koji idu preko gradilišta. 

4. Poduzeće »Vladimir Gortan« Zagreb s meha¬ 
nizacijom i 20 ljudi preuzelo je gradilište željezare 
i počelo s radovima niskogradnje. Rukovodilac 
gradilišta je Ing. Lapajne. 

5. Udružena građevna poduzeća Hrvatske otpo¬ 
čela su s radovima na adaptaciji objekata općine 


Idadija. 26. kolovoza raspolagala su sa 102 radnika, 
a sukcesivno odlazi ostalo ljudstvo. Za smještaj 
ovih naših radnika u općini Idadija adaptirana je 
osmoljetka »Ivan Goran Kovačić«. U ovoj općini 
trebat će adaptirati oko 300 objekata gdje će kroz 
slijedeća četiri mjeseca prosječno raditi oko 700 
naših radnika. Rukovodilac ovog gradilišta je ing. 
Tomljenović iz poduzeća »Industrogradnja« Zagreb. 

Na kraju, sva tri zadatka naše građevne opera¬ 
tive (izgradnja naselja Mađari i Željezara, te adap¬ 
tacija objekata u općini Idadija) moraju biti zavr¬ 
šena u kratkom roku, tj. do konca godine. Projekti 
organizacije i operativni planovi izrađeni su tako 
da to omogućavaju. 

27. kolovoza u Skopju su bili svi direktori naših 
građevnih poduzeća koja su do sada angažirana, 
radi organizacije radova. 


1. Poduzeće »Tehnika« na izgradnji naselja Ma¬ 
đari sa 30 stručnjaka kopa i betonira temelje, i 
montira škole (poklon Velike Britanije) za smještaj 
svog ljudstva koje će raditi na ovom naselju. Priliv 
kadrova i mehanizacije bit će sukcesivan prema 
razvoju poslova. Dinamika građenja ovih 2000 sta¬ 
nova raspoređena je po mjesecima, i to u rujnu 
400 stanova, listopadu 600, u studenom 600 i u pro¬ 
sincu 400 stanova. 


Radi ilustracije navodimo da je samo za ovih 
2000 stanova potrebno 63.000 m 3 šljunka ili 800 
m 3 dnevno, 7200 t cementa ili 100 dnevno, 260.000 
m 2 krovne ljepenke, 360 t bitumena itd. 

Operativa Dalmacijekao kooperant »Tehnici« 
odlazi oko 1. rujna u Skopje. Rukovodilac i šef gra¬ 
dilišta naselja Mađari je Ing. Nikola Pripić iz po¬ 
duzeća »Tehnika« Zagreb. 

EKONOMSKE PREDNOSTI GRADNJE NASIPA S MALO 
PROPUSNOM OBLOGOM NJEGOVA POKOSA 
S VODNE STRANE 


Ante Franković, Zagreb 


Izvršenim laboratorijskim pokusima (2,49), kao 
i teoretskim putem (3,272) ustanovljeno je, da je 
stabilnost nasipa od slabo vezanog tla, koji leži na 
horizontalno položenoj nepropusnoj podlozi to veća, 
što je blaži njegov zaobalni nagib (3,274) te da će 
takav nasip — bez obzira na širinu njegove krune 
— prema oznakama na slici 1 biti stabilan, kad je: 

i H* __3/727 

H Vm b 2 + 1 

Iz jednadžbe (1) proizlazi da možemo polučiti stabil¬ 
nost nasipa od slabo vezanog tla kod vodostaja 
H l = H samo onda, kad bi njegov zaobalni nagib 
bio izveden u omjeru 1 : 3,59, odnosno kad bi bio 
m b = 3,59. Oblaganjem pak njegova pokosa s vodne 
strane malo propusnim materijalom možemo polu- 


5 


_ A b (2 b + A b ) 
(b + Ab) 2 


Uzevši to u obzir, kroz nasip će se procjeđivati ko¬ 
ličina vode: 


6 


Q — 


. Q = 


e B k (H 2 — h 2 ) 

, odnosno: 

2 L 

k B A b (2 b + A b) (H 2 — h 2 
2 L (b + A b) 2 


gdje 


prema oznakama na slici 2 (3,273) — je: 


7 ... L = Hj (m b + m w ) + 


+ a —H 


m b 

2 Vmb* + 1 


2 rci\v \ 
3 / 



čiti znatno smanjenje procjeđivanja kroz nasip, a 
time i sniženje vrelne plohe u zaobalnom pokosu, 
odnosno i sniženje krivulje procjeđivanja. Oblaga¬ 
njem pokosa nasipa s vodne strane npr. betonskim 
pločama veličine b. b u njihovoj međusobnoj uda¬ 
ljenosti A b, dužine B, ukupna površina pokosa na¬ 
sipa s vodne strane iznost će: 

2 . . . F = B Hi Vm w 2 + 1: 


a ukupna obložena površina: 

B 1+ Vmw 2 1 

6 ... i — D- b + Ab b + Ab 
Stoga je: 

f 1 



Odnos neobložene površine prema ukupnoj povr¬ 
šini pokosa s vodne strane iznosi: 


E 



F 




odnosno: 


Uz pretpostavku, da je m w = m b = 1 iz jednadžbe 

7 dobivamo: 

8 ... L = 2H + a —1,02 H. 

Uvrstimo li dobivenu vrijednost za L iz jednadžbe 

8 u jednadžbu 6 ona će glasiti: 

_ _k B A b ( 2 b + Ab) (H 2 — h 2 ) 

~ 2 (b + A b) 2 (2 H + a — 1,02 H) 

Za h + o i Hi = H dobivamo: 

k B A b (2 b + A b) H 

10 .. .Q max — 

2 (b + A b) 2 

Za k = 0,0002 m/s, H 1 = H = 5m,b = 0,5m, A'b = 
= 0,0025 m, a = 4 m, B = 1000 m i L = 0,98 • 5 + 
+ 4 = 8,9 m, iz jednadžbe 10 dobivamo: 

Q.nax = 0,002788 m : Vs == 2,788 l/s po 1 km, odnosno 
q max = 0,002788 l/s po tm nastpa i to samo onda, 
kad je vodostaj H = H,. 

Površina vode, koja će se procjeđivati kroz nasip, 
poprimit će oblik kako je to prikazano na slici 3. 
U tom slučaju je: 


(°,98+X) 































Br. 9 god. XV-1963 


Prankovic: Ekonomske prednosti gradnje nasipa 


317 


U- a 

\ 



U • • Qmax = 


k B H' 2 


gdje je: 


+ a 


2 L' 

L' = H x (m b + m w ) + 

2 m \ 




+ 


2 Vm b 2 + 1 3 / 

za m w = o i Hi = H dobivamo: 

12 ... L' = H m b + a — b 

Stoga je: 

13 • • • Qmax = - 


2 Vm b 2 + 1 
kB H' 2 


2 H m b + 2 a - 


H m b 


Vm b 2 + 1 

Rješenjem jednadžbe 13 dobivamo: 

Qmax m„ 


14 ... H' = 


2 k B Vm b 2 + 1 


[V 


8 k B (H m b + a) (m b 2 + 1) 


1 + 


-4 


Qmax m l ) 2 

Za Qmax = 0,002788 m 3 /s, m b = 1, k = 0,0002 m/s, 
a = 4 m i B = 1000 m, iz jednadžbe 14 dobivamo: 

H' = 0,4955 m, 


Nasip će biti stabilan kad je: 



3,727 

\/m b 2 + 1 


odnosno kad je: 




3,727 • 0,4955 
1,4142 


= 1,306 m. 


Budući je visina nasipa H x = 5 m, nema sumnje 
da bi nasip s pokosima m b = m w = 1 bio stabilan. 
Ukoliko je to slučaj kod nasipa od slabo vezanog 
materijala, to prije će — uz jednake uvjete — biti 
stabilan nasip od jače vezanog tla. Visina vrelne 
plohe za izračunati primjer iznosi: 


H 


H' 

— - = 0,1752 m. 

2 Vm b 2 + 1 


Takav način izgradnje možemo primijeniti kod 
gradnje nasutih pregrada (brana), koje leže na ne¬ 
propusnoj podlozi, jer se izborom veličine eleme¬ 
nata obloge kao i pogodnog materijala za njenu 
gradnju, može polučiti ne samo poželjno smanjenje 
količine vode, koja će se procjeđivati, već i njena 
stabilnost. U svakom slučaju oblaganjem pokosa 
s vodne strane malo propusnim materijalom može¬ 
mo polučiti stabilnost takve građevine i znatno sma¬ 
njiti procjeđivanje kroz nasip. U koliko bi se poka¬ 
zalo, da će se — radi lošeg za pregradu upotreblje- 

nog materijala, izbora veličine i međusobne udalje¬ 
nosti elemenata obloge — procjeđivati veća količina 
vode, koju iz ekonomskih razloga ne želimo izgubiti, 
postoji mogućnost njenog zahvata nizvodno od pre¬ 
grade i njenog prebacivanja u akumulacioni bazen. 
U tom slučaju, kod određivanja ekonomičnosti ta¬ 
kve gradnje, došli bi u obzir još i troškovi zahvata 
vode, koja se procjeđuje, kao i njenog prebaciva¬ 
nja u akumulacioni bazen umanjeni za troškove, 
koje bi iziskivala ugradnja malo propusne jezgre i 
njene zaštite kod naglog pražnjenja akumulacionog 
bazena. Budući je različito procjeđivanje kroz na¬ 
sip, koji je položen na propusnoj podlozi od procje- 
đivanja kroz nasip, koji leži na nepropusnoj pod¬ 
lozi, pokušat ćemo naći rješenje njegove stabilnosti 
i za takav slučaj. 

Uzevši u obzir da čestice vode, isto kao i čestice 
svakog drugog tijela, nastoje ići putem najmanjeg 
otpora, tj. najkraćim putem, možemo pretpostaviti 
da će strujniče slijediti put, koji odgovara kon- 
fokalnim poluelipsama jednakih zarišnih udalje¬ 
nosti (4,1052). Uz tu pretpostavku — prema ozna¬ 
kama na slici 4 — je: 



3H + 7 t 

18 .. . x m = -• i 


10 


19 


y m = Vx m 2 — t 2 


Uzevši to u obzir izvedena je jednadžba za protok, 
koja glasi (4,1054): 

k B h 


16 . . 
gdje je: 


Q 


2 s ir 


(H — t + V H 2 — t 2 ), 


Rezultati, koje dobivamo računanjem protoka pri- 

pj 

mjenom jednadžbe 16 za različite odnose —j- nave¬ 
deni su u tablici 1. 

Tablica 1 


h = 5m i a = 4 m 

H 

Q 

k B h 

0 

0,2809 

1 

0,3478 

10 

0,7078 

20 

0,8897 

50 

1,0989 

100 

1,2047 

200 

1,2686 

500 

1,3114 

1000 

1,3265 

oo 

1,3420 


Ukoliko vodostaj podzemne vode u zaobalju siže 
do površine terena a procjedna količina vode bi se 
odvodila tako, da bi razlika vodostaja uvijek bila 
h, što bi bio slučaj samo onda, kad bi vodostaj s 
vodne strane ostao uvijek na istoj koti tako, da bi 
ona mogla i stvarno procijediti se u zaobalje — 
prema oznakama na slici 5 za t = o— dobivamo: 


qi 


k B h 2 


, gdje je: 


15 .. .y = 

±tl/-^-l = ± Vx 2 — t 2 , 

+ a — 



L' = ] 

označuje: 

y • • • 

malu poluos, 

Stoga je: 

X . .. 

veliku poluos i 

20 ... 

t ... 

polužarišnu dužinu. 

Qi = —r 


21/ 

L' = h (m b + m w ) + 
m b , 2 


+ ■ 


\ 2 \/m b 2 + 1 3 

m b ( 1 


m v ^j, odnosno: 


2 Vm, * 


k B h 


ft) 


m w 

3 


+ a. 


r„, (, _ 1 - ’ 

\ , m W 

L v v ^ b 2 +1 i 

/ 3 


+ 


2a ’ 


21 ... Q 2 = 


k B h 


h a 

0,9424 + —• (m b + m w ) + — 
H H 


17 ... s m = 2 Vx m 2 + 0,467401 x m y a 


Q = Q x + Q 2 , odnosno: 


|^ m b ^ 1 


Vm b 2 + 1 


m w 

3 


+ 


2 a 


+ 


0,9424 +— (m b + m w ) 
H 


a 

H 


22 ...Q=r kBh 

rt 


SI. 5 


Rezultati, koje dobivamo primjenom jednadžbe 22 
za h = 5 m, a = 4 m, m b = m w = 1 i različite visine 
propusnog sloja H, navedeni su u tablici 2. 


Kod nasipa s nepropusnom oblogom njegova po- 
kosa s vodne strane — prema oznakama na slici 
6 — ukupna količina vode, koja će se procjeđivati, 
iznosi: 


Tablica 2 


h 

Sin 

Q 

H 

H 

k B h 

0,0 

0,9424 

1,0610 

0,1 

1,1408 

0,8305 

0,2 

1,3076 

0,6806 

0,3 

1,4538 

0,5688 

0,4 

1,5872 

0,4777 

0,5 

1,6784 

0,4021 

0,6 

1,8006 

0,3532 

0,7 

1,8904 

0,2682 

0,8 

1,9562 

0,2044 

0,9 

2,0214 

0,1325 

1,0 

2,0000 

0,0000 


23 . . . 


Q = 


k B h 


0,9424 +— (mu + m w ) + — 
H H 


U tom slučaju krivulje pritiska u nasipu poprimit 
će oblik kako je to prikazano na slici 6, pa će se 
radi toga samo jedan dio te vode procjeđivati kroz 
nasip. Da bi voda pritjecala u nasip, morala bi ona 
na svom putu izgubiti stanoviti pritisak, koji od¬ 
govara brzini dotične strujnice i ona bi se procje- 
đivala na cijeloj dužini L. Budući u nasipu pro¬ 
sječni gubitak pritiska iznosi kroz nasip će 

z 

se procjeđivati maksimalno: 




_ . — . — u v/ssn/ fipnpna 
— .. — . . c/ o'ab/n/ M 
-— — srednja 

gdje je; 


25 


h / 

L' = h (m b + m w ) + a — -—-[ 

2 \ 


m h 


2\/m b 2 + 1 


+ 


2%\ 

3 / 


U koliko je udaljenost pete nasipa s vodne strane 

c , za m b = 1,6, m w =1, a = 4m, h = 5 m 

A 

i H = 20 m, iz jednadžbe 23 dobivamo: 

Q = 0,5579 k B h; iz jednadžbe 24 : Q x = 0,0438 k 
b h. Stoga će se ispod nasipa procjeđivati: 


Q 2 = Q —Q, = 0,5141 kBh. 

Nasip će pak biti stabilan kad je: 

H/ 3,727 , , , . 

-= — —....... . ■ - , odnosno kad je: 

h_ Vi,6* + 1 

2 

H/ = -’i 2 L'. 5 ,. = 4,938 m. 

2 Vl,6 2 + 1 

Prema tome nasip će biti stabilan, jer je njegova 
visina Hi = 5 m. 

Vidimo, da će nasip jednakog sastava kao i njegova 
podloga — ukoliko je udaljenost njegove pete s vo¬ 
dne strane jednaka ili veća od 1,5708 H — uvi¬ 
jek biti stabilan kad je njegov nagib pokosa s vodne 
strane m w = 1 proviđen nepropusnom oblogom, a 
nagib pokosa sa zaobalne strane m b = 1,6. 

Ukoliko je debljina propusne podloge H manja 
od dužine nasipa L, njegova će stabilnost biti sve 


veća tako, da kod H = 0 možemo uzeti zaobalni 
nagib m b = 1. 

Kubatura nasipa kod njegove visine H x , širine 
krune a, dužine B, pokosa m b i m w iznosi: 

j H x B, odnosno: 

(r%i^MH L + a j HiB . 

Kubatura pak nasipa jednake visine, širine krune 
i dužine s pokosima m,/ i m w ' iznosi: 

j B. 

Prema tome ušteda na kubaturi — ne uzimajući u 
obzir, da bi se širina krune mogla uzeti i manjom 
— iznosi: 


v' = p^- 


+ m w ') Hj 


+ a 



(m b + m w ) 


26 ... V —V' = 


H^B 

2 


(m b + m w — m b ' — m w '). 


Kubatura obloge pokosa s vodne strane veličine 
b • b, debljine d, kod nagiba m w ' iznosi: 


27 


V b = fd = 


b 2 dBHj Vm w ' 2 + 1 
(b + A b) 2 


Ukoliko je cijena 1 m 3 ugrađene obloge C, 1 m 3 u 
nasip ugrađenog materijala C x , 1 m 2 dobivene povr¬ 
šine zemljišta s vodne strane C 2 , a sa zaobalne C 3 , 
troškovi gradnje nasipa biti će manji kad je: 

CV b <C 1 (V-VO + C^BH, (m w —m w ') + 

C 3 B Hi (m b — m b '), odnosno: 


28 C < C ^ V ~ y/ ) + B H i ( m w ~ m w ') + C 8 B H, (m b - m,/) 

V b 

Uvrstimo li u jednadžbu 28 pripadne vrijednosti iz jednadžbe 26 i 27, dobivamo: 


29 


c < — ( b , . jr Ab ) —[0,5 Cj Hi (m vv + m b — m w ' — m b ') + C 2 (m w — m w ') + C s (m b — m b ')]. 


d b 2 Vm w ' 2 + 1 

Ukoliko je m w > m w ' i m b > m b ' ušteda, koju možemo polučiti takvim načinom gradnje nasipa, iz nosi: 


U = Cj (V — V') — CV b — CjBHj (m w - m w ') + C 3 B H, (m b - m b ') - 
odnosno: 

"(m w + m b — m w ' — m b ') H, C, 


Cb 2 dBH, Vm w ' 2 + 1 


(b + A b) 2 


30 


• U = BH, 


+ C 2 (m w — m w ') + C 3 (m b — m b ' - 


C b 2 d Vmvv' 2 


(b + A b) 2 


!B 1 . 
)* J 


Uzevši u obzir rezultate do kojih smo došli, pro¬ 
izlazi: 

1. Stabilnost nasipa od slabo vezanog materi¬ 
jala, koji leži na nepropusnoj podlozi, a njegov je 
pokos s vodne strane proviđen nepropusnom oblo¬ 
gom, možemo polučiti kad je m b ' = m w ' = 1, uko¬ 
liko njegov zaobalni nagib nije veći od prirodnog 
nagiba materijala od kojega se on gradi. 

2. Stabilnost nasipa od slabo vezanog materi¬ 
jala, koji leži na podlozi od jednakog materijala 
kao i nasip, a njegov je pokos s vodne strane pro¬ 


viđen nepropusnom oblogom, možemo polučiti kad 
su njegovi nagibi m w ' = 1 i m b ' = 1,6, 

3. Troškovi gradnje nasipa od slabo vezanog 
materijala bit će manji, kad je cijena 1 m 3 ugra¬ 
đene obloge manja od one, koju dobivamo primje¬ 
nom jednadžbe 29, 

4. Procjeđivanje kroz nasip proviđen nepro¬ 
pusnom oblogom bilo bi znatno manje, njegov 
bi pokos s vodne strane bio bolje zaštićen od va¬ 
lova, pa bi stoga takva njegova izgradnja bila 
znatno ekonomičnija od njegove izgradnje bez ob- 

loge i onda kad bi cijena 1 m 3 u nasip ugrađenog 
materijala bila i veća od one, koju dobivamo raču¬ 
nanjem prema jednadžbi 29, 

5. Nasip od slabo vezanog materijala stabilan je 
kad je njegov nagib zaobalnog pokosa m b = 3,59, 

6 . Troškdvi gradnje takvog nasipa bit će manji: 

a) za nasip koji leži na nepropusnoj podlozi 
(m b = 3,59, m w = 2, m b ' = m w ' = 1) kad je cijena 
1 m 3 obloge: 

31 ... C < (bJ^Abh (i 795 c H + c> + 2,59 c 3 ), 

db 2 V 2 

b) za nasip koji leži na propusnoj podlozi (m b = 
= 3,59, m w = 2, m b ' = 1,6 i m w ' = 1) kad je cijena 
1 m 3 obloge: 

32 ... C < (t> + (1,495 CjHi + C., + 1,99 C 3 ), 

db 2 V 2 


7. Kod određivanja cijene obloge i materijala 
s kojim će se graditi nasip (C x ) treba uzeti u obzir 
ne samo mogućnost njegove izvedbe mehanizaci¬ 
jom, već i radnom snagom ljudi, jer se iz socijal¬ 
nih razloga ona često pretpostavlja izvedbi meha¬ 
nizacijom. 

8 . Uštedu kod gradnje takvih nasipa treba ra¬ 
čunati primjenom jednadžbe 30., koja glasi: 

a) za nasip, koji leži na nepropusnoj podlozi: 


33 ... 


U = BHj 


(1,795 HiCi + C 2 + 2,59 C 3 


C b 2 d V 2 
(b + Ab) 2 "' 


b) za nasip, koji leži na propusnoj podlozi: 


34 ... 

U = B Hi (1,495 HjCi + C, + 1,99 C 3 — , C b " d ^ , 

(b + A b ) 2 

c) za nasutu pregradu, koja leži na nepropusnoj 
podlozi, a cijeli je njezin pokos s vodne strane pro- 
viđen nepropusnom npr. metalnom oblogom ili 
oblogom od plastične mase, kod m b = 3,59, m w = 2, 
m b ' = m w ' = 1 i A b = 0 : 

35 ... 

U = BH 1 (1,795 + C 2 + 2,59 C, — 1,4142 C d). 

Uz pretpostavku, da je materijal za gradnju nasipa 
i izvedbu obloge u neposrednjoj blizini i da se ko¬ 
liko gradnja nasipa, toliko i izvedba obloge vrši 
mehanizacijom, za H, = 5 m, b = 0,5 m, A b = 
= 0,0025 m, d = 0,10 m, C x = 300 Dinara, C 2 = 15 
Din., C 3 = 30 Din., i C = 10.000 Dinara, dobivamo: 


a) za nasip koji leži na propusnoj podlozi pri¬ 
mjenom jednadžbe 32, odnosno 34: 

C < 1649 Dinara, 

U — 4,585,000 Din, po 1 km nasipa, 

b) za nasip, koji leži na nepropusnoj podlozi 
primjenom jednadžbe 31, odnosno 33: 

C < 19,892 Dinara i 
U = 6,925,050 Dinara po 1 km nasipa. 

Uz iste pretpostavke ali za H x = 10 m dobivamo: 

a) za nasip, koji leži na propusnoj podlozi: 

C < 32,568 Dinara i 

U = 31,595,100 Dinara po 1 km nasipa, 

b) za nasip, koji leži na nepropusnoj podlozi: 
C < 39,122 Dinara i 

U = 40,776,000 Dinara po 1 km nasipa. 

Ovdje ustanovljena ekonomičnost izgradnje nasipa, 
odnosno i nasutih pregrada s oblogom njihova po¬ 
kosa s vodne strane, opravdava potrebu, da se — 
bilo modelskim ispitivanjem, bilo u naravi — pro¬ 
vjeri ne samo ispravnost teoretski dobivene koli¬ 
čine vode, koja će se procjeđivati kroz takav nasip 
i ustanovljeno oblikovanje krivulje procjeđivanja, 
već i njegova stabilnost. 

U ovom je radu autor pokušao dokazati ekono¬ 
mičnost gradnje nasipa i nasutih brana s malo pro¬ 
pusnom oblogom njihova pokosa s vodne strane. 
Takvim načinom gradnje može se polučiti ne samo 
stabilnost takvog nasipa, odnosno i pregrade, već i 
poželjno smanjenje količine vode, koja će se pro¬ 
cjeđivati. 

1. Uvod 

Na pruzi Banova Jaruga—Pčelić kod stajališta 
Batinjam u km 59 1/2 došlo je tokom 1960. godine 
do klizanja terena prema pruzi. Već prvi znakovi 
klizanja upozoravali su da je klizna ploha u povr¬ 
šinskim slojevima, a što je kasnije i potvrđeno na¬ 
kon izvršenog sondažnog bušenja na terenu. Pruga 
se na tom mjestu nalazi u plitkom usjeku i usponu 
od 17°/o. Površina terena koja je zahvaćena ovim 
pokretima, je jasno i vidljivo oivičena velikim pu¬ 
kotinama u terenu. Otkinute mase materijala lju- 
skastog oblika putovale su prema pruzi i na taj 
način ugrožavale sigurnost prometa na tom dijelu 
pruge. U neposrednoj blizini klizišta u samom od¬ 
vodnom jarku nalazi se izvor koji ne presušuje 
tako da stalno kvasi dno jarka i nožicu klizišta. 
Površina na kojoj se primjećuju pokreti terena 
stalno se širi. Uslijed navedenih pokreta ipak ne 
dolazi do izdizanja ili potiskivanja kolosijeka što 
nam govori da se radi o površinskom klizanju 
terena čija se klizna ploha isklinjava u visini dna 


odvodnog jarka. Ovo klizanje terena prema pruzi 
prouzrokovalo je zatrpavanje odvodnog jarka uz 
prugu, tako da je raskvašeni materijal blatio tuca- 
nički zastor i tako otežavao redovno održavanje 
kolosijeka. Do sada se je nadošla zemlja skidala 
sa zastorne prizme i odvozila u deponiju. Jasno da 
ovo rješenje nije davalo garanciju za smirenje kli¬ 
zišta, nego se je stanje još više pogoršalo. Odva- 
žanje klizajućeg materijala u deponiju izazvalo je 
pogoršanje statičkih uvjeta ravnoteže i stabilnosti 
klizišta. Voda također nepovoljno utiče na stabil¬ 
nost. Sanacija klizišta pomoću montažne podporne 
stijene (vitla) osigurava da sile koje se suprostav- 
ljaju kretanju kliznog tjela budu održane i pove¬ 
ćane, tako da koeficijent stabilnosti bude dovoljno 
velik. 

2. Način sanacije klizišta 

Kako se radi o površinskom kretanju terena, sa 
plitkim slojem malo propusne gline iz koje pro- 
cjedna voda uglavnom izlazi u visini dna jarka, to 

ovo klizište nije predstavljalo naročiti problem. 
Budući da su pokreti terena napredovali duž pruge, 
a vjerojatno će se i produžiti na cijeloj dužini 
usjeka, trebalo je projektom predvidjeti brz način 
saniranja klizišta na cjelom potezu tj. gdje postoje 
pokreti i tamo gdje ih možemo očekivati. 

Sanacija klizišta pomoću montažne potporne sti¬ 
jene u obliku vitla daleko je bolja od klasičnog 
potpornoz zida iz više razloga: 

a) Montažna potporna stijena u obliku vitla 
naročito je pogodna za klizišta gdje se mora propu¬ 
stiti veća količina precjedne vode, kao i veći broj 
mjestimičnih izvora koji stalno mijenjaju svoj hori¬ 
zontalni i vertikalni položaj. 

b) Zbog brže izvedbe uvjetovane praktičnim 
mogućnostima koje se očituju u načinu gradnje i 
izvođenju, neovisne o godišnjoj dobi, montažna pot¬ 
porna stijena ima znatne prednosti pred klasičnim 
potpornim zidom; 

— znatno manji volumen od klasičnog potpor¬ 
nog zida, 

— mogućnost montaže i demontaže, 

— izrada elemenata vitla na gradilištu ili u ra¬ 
dionici i za vrijeme vremenskih nepogoda, 

— mogućnost transporta, 

— mogućnost izrade zida u svako doba godine. 

3. Konstrukcija montažne potporne stijene 

Konstrukcija montažne potporne stijene u obli¬ 
ku vitla sastoji se od dva osnovna elementa. 

— Poprečni elemenat tzv. sidreni element 

Nacrt kao i proračun navedenog elementa ra¬ 
đen je prema sistemu »Otreško« koji je opisan 
u knjizi »Inžinjerije konstrukcu gidromeliorativ- 
nom stroiteljstvu« gdje se osim proračuna i načina 
izvedbe daju i ekonomske karakteristike montažne 


potporne stijene. Iz statičkog računa se vidi da su 
ankerni elementi u montažnoj potpornoj stijeni 
(vitlu) opterećeni na vlak, dok su krajnji poprečni 
elementi opterećeni i na vlak i na savijanje. Di¬ 
menzije ankernih elemenata dobiju iz uslova rada. 
Visina prehvata »c« se određuje iz uslova gnječenja 
betona, a njegove dužine »t« određuje se iz uslova 
posmika betona, a iz konstruktivnih razloga nije 
uzeta nikad manja od t = 10 cm. 

Širina montažne potporne stijene »B« koja je u 
stvari dužina poprečnih elemenata određuje se za 
odabranu visinu potporne stijene »h« iz uvjeta da 
je momenat stabiliteta uz primjenu koeficijenta 
stabiliteta veći od momenta prevrtanja. 

— Podužni elementi 

Podužni elementi se iz konstruktivnih razloga 
uzimaju dužine 3,0 m na osnovu potrebnih praktič¬ 
nih mogućnosti kao što su: mogućnost transporta, 
montaže, manipulacije, prenosa te demontaže za 
slučaj ugradnje na drugom mjestu. Podužni ele¬ 
menti su opterećeni na savijanje pritiskom tla u 
horizontalnoj ravnini. 

Gotovi elementi dopremaju se na gradilište iz 
radionice, slažu se na pripremljenu i izravnatu 
podlogu već prema tome da li je zid okomit ili nag¬ 
nut. Ako je montažni zid u nagibu polažu se prvi 
uzdužni elementi a na njih poprečni elementi. 

Prostor između elemenata ispunjava se lomlje- 
nim kamenom veličine do 15 cm, prema vani se 
slažu veći komadi, a prema terenu sve sitniji. Ovaj 
kameni nabačaj sprečava ispiranje zemljanog ma¬ 
terijala kroz vitlo konstrukcije montažne potporne 
stijene, a procjedna voda iz tla može da prolazi u 
odvodni jarak. Montažna potporna stijena može 
biti jednoredna (do tri m visine) te dvoredna i više, 
već prema visini. 

4. Proračun montažne, potporne stijene (vitla) 

Proračun je proveden po izlaganjima autora 
Sahanovski, Ottreško i Tshebotarioff iz knjige 
»Inženjernie konstrukcu gidromeliorativnim stro- 
iteljstvu«. 

Da bi se ustanovio pritisak tla na podužne ele¬ 
mente autor predviđa, da se veličina potiska nasu¬ 
tog materijala (tla) u vitlu može odrediti analogno 


potisku materijala na stijene silosa, pa je potisak 

y • F U 

p = — - - (1 — e — — tgrp' • ko • h) 

U • tgq>' F 

za h — oo i ko = tg 2 cp' (45 — <p'2) 

F 

p —- 

U • tgcp' 


3, 0C/n | 3,ao»t 

p — horizontalni potisak t/m 2 

F — površina presjeka lika ograničenog elementima 

U — obim lika 

ep' = kut unutarnjeg trenja 

F 

Ako označimo da je - = s, 

U • tgcp' 

dobijemo da je p = qp • s 

Intezitet opterećenja je q = p (d + d x ) (t/m') 

d — visina elemenata 

d t — razmak među elementima 

Autor daje tabelarni prikaz vrijednosti koeficijenta 
»s« za razne veličine ep' i za 1 = 3,0 m 


Približno se može uzeti da je težina stijene po ml 
jednaka 

P = 1,06 • y • B • h 
y — zapreminska težina tla 
B — širina stijene (vitla) 
h — visina stijena (vitla) 

Pri tome je momenat stabiliteta jednak 
Mst = 0,50 • 1,06 • y • B 2 • h = 0,53 • Y • B 2 • h 

Širina montažne potporne stijene »B« određuje se 
iz uslova da je 

Mst > F s M pr 


\ B <”> 

| 0,50 

| 1.0 

| 1,50 
s = 

| 2,0 

1 2,5 

| 3,0 

25 

0,47 

0,79 

1,04 

1,24 

1,41 

1,55 

30 

0,37 

0,64 

0,85 

1,01 

1,14 

1,26 

35 

0,31 

0,53 

0,70 

0,84 

0,95 

1,03 

40 

0,26 

0,44 

0,59 

0,70 

0,79 

0,87 

45 

0,22 

0,37 

0,49 

0,59 

0,66 

0,73 


Koeficijent stabilnosti iznosi F s = 1,5 —1,5 
a koeficijent sigurnosti protiv klizanju je 


F s = — ^ 1,5. 

P 

Sila trenja po jedinici dužine zida koja se su¬ 
protstavlja klizanju biti će jednaka: 

P 4 tg ep = 1,06 • y ’ B • h • tg q? 


Sidrene glave preuzimaju pritisak tla na podužne T unu t arn j e S trenja tla. 
elemente pa je vlačna sila u poprečnom elementu: 

H = q • 1 = p (d + d t ) 1. 


Visina prehvata c određuje se iz uslova gnječenja 
betona 

e2i — - H ?L - 
2 d, • f) pr. 

dok dužina se prehvata određuje iz uslova posmika 
betona 


2 d, • p ol. 

gdje je: 

P pr. — čvrstoća površine betona na pritisak 
(3 ol. — vlačna čvrstoća betona 
F s i F s ' — odgovarajući koeficijenti sigurnosti 


SI. 6 




-- 1 


SI. 5 

Težina montažne potporne stijene (vitla) uzeta 
je kao suma vlastite težine armirano betonskih ele¬ 
menata i tla kojim se stijena zasipa. 

Zaključak 

Primjena montažne potporne stijene u obliku 
vitla ekonomičnije je rješenje od izrade klasičnog 
potpornog zida. 

Tabelarni prikaz utroška materijala za 10 m zida 
razne visine daje 


Visina potporne 
stijene 

H (m) 

VI 

V 2 

Odnos 

VI 

V 2 

H = 1,0 m 

47,9 

7,1 

6,74 

H = 2,0 m 

103,4 

16,2 

6,38 

H = 6,0 m 

186,2 

27,7 

6,72 


V x — volumen masivne potporne stijene 
V 2 — volumen montažne armirano-betonske 
potporne stijene u obliku vitla. 


Iz prikazanog tabelarnog omjera vidi se da je 

Vi 

odnos——> 6, a što znači veliku uštedu materijala. 

V 2 

Montažni potporni zidovi imaju pred klasičnim 
(masivnim) potpornim zidovima prednosti koje se 
očituju u slijedećem: 


— Brža izvedba uvjetovana načinom izvođenja, 

— Mogućnost građenja nezavisna o godišnjoj 
dobi, jer se gotovi dijelovi dopremaju na gradilište 
i na gradilištu slažu u vidu vitla, 

— Veća ekonomičnost, zbog znatno manjeg 
volumena, 

— Mogućnost demontaže i ponovne upotrebe 
konstrukcije, 

— Mogućnost izrade elemenata vitla na gradi¬ 
lištu ili u radionici, 

— Elemente vitla može slagati i nekvalifici¬ 
rana radna snaga, 

— Troškovi transporta gotovih elemenata su 
manji nego izrada klasičnog potpornog zida na licu 
mjesta. 

— Mogućnost održavanja i eventualne opravke 
jednostavna, brza i omogućena kroz cijelo godišnje 
doba. 

— Montažna potporna stijena se lako prilago¬ 
đuje terenu po visini i po pružanju, 

— Montažna potporna stijena sa estetskog sta¬ 
novišta također zadovoljava, 

— Kod primjene montažne potporne stijene 
smanjena je potrošnja drvene građe za oplatu. 


PROBLEMI ODREĐIVANJA KAPACITETA PONORA 

Ing. Danilo Ristić, Sarajevo 


Prikaz problema 

Hidrološka problematika kraških rajona ima, 
pored onih općih i »standardnih«, i cijeli niz nekih 
posebnih pitanja koja ovu oblast izučavanja čine 
posebno interesantnom. Ograničavajući se na samo 
jedno od njih, ovaj referat bi trebao da istakne 
neke probleme određivanja kapaciteta ponora u 
tzv. zatvorenim i plavljenim kraškim poljima. Sti- 
cajem određenih geološko-tektonskih i stratigraf- 
skih odnosa, hidrogeološki elementi, gotovo naj¬ 
većeg dijela naših kraških polja, uslovljavaju da 
ta polja predstavljaju gotovo po pravilu »najjaču 
hidrološku manifestaciju« na datom kraškom ra¬ 
jonu. Premda ih ima i drugačijih (npr. ona na 
višim horizontima), najveći dio naših zatvorenih 
kraških polja povremeno je plavljen. S obzirom 
da se evakuacija voda s ovakvih polja odvija uglav¬ 
nom ponorima to praktično znači da je oticaj iz 
polja ograničen veličinom kapaciteta tih ponora. 
Kako je on najčešće daleko manji od maksimalnih 
doticaja u polje za vrijeme kišnih perioda, višak 
voda akumulira se u prostorima oko ponora, stva¬ 
rajući povremene predponorske retenzi- 
j e. Zavisno od topografskih osobina tih basena, 
kao i datih hidroloških odnosa, vode ovih retenzija 
plave — gotovo najčešće — veoma velike dijelove 
kraškog polja. 


Što se tiče kapaciteta ponora, sa hidrološkog 
stanovišta njihovo ustanovljavanje biva aktuelno 
obično u slijedeća dva slučaja: 

a) Određivanje bilansa voda kod zatvorenih 
plavljenih kraških polja najčešće se provodi kori- 
šćenjem poznate Lombardinijeve jednadžbe za te¬ 
čenje kroz ujezerene prostore. Međutim, izuzev pri¬ 
raštaja zapremine akumuliranih voda, ostala dva 
člana obično nije tako jednostavno odrediti — po¬ 
gotovo ne u periodima velikih voda. Kada se odre¬ 
đivanje doticaja pokaže isu više komplicirano 
ili teško (npr. kod slučaja veoma velikog broja iz¬ 
vora sa povremenim ali i intenzivnim radom, u slu¬ 
čajevima potopljenih vrela i estavela itd.), kontro¬ 
liranje nekih aproksimativnih podataka za doticaj 
obično se pokušava provesti određivanjem oticaj a. 
U nekim drugim prilikama, isto tako, pokušaji 
utvrđivanja oticaj a kroz ponore predstavljaju uje¬ 
dno gotovo jedinu šansu za primjenu bilansiranja 
prema Lombardinijevoj jednadžbi. U svakom slu¬ 
čaju, znači, problem se svodi na potrebu utvrđi¬ 
vanja evakuacionih kapaciteta ponora i 
to u različitim fazama hidroloških zbivanja u datom 
polju. 

b) Vodoprivredni sistemi na našem kršu obično 
se baziraju na građenju jednog ili više akumulacio- 
nih basena, čije izravnanje voda treba da omogući 

realiziranje određenih ekonomsko-tehničkih pro¬ 
jekata. Međutim, ti baseni skoro redovno prihva- 
taju samo one doticaje koji se formiraju vodama 
s okolnog, direktnog ili posrednog kraškog sliva. 
U okviru upotpunjavanja rješenja odbrane kraških 
polja od poplava, vlastite vode tog polja 
(tj. one koje se formiraju od padavina direktno na 
samo polje) također će morati biti na izvjestan na¬ 
čin besštetno evakuirane. Ranije spomenute akumu¬ 
lacije dispoziciono su obično na takvom položaju 
da prihvatanje i kontroliranje i ovih voda ne dolazi 
u obzir. Ako ne postoje neke druge prirodne mo¬ 
gućnosti površinskog evakuiranja ovih vlastitih 
voda sa polja (ili, npr. građenje posebnih tunela, 
kao npr. u Konavljima), ponori (i estavele) preostaju 
najčešće kao jedini evakuacioni organi. I u ovom 
slučaju, očigledno, raspoloživi kapacitet ponora ta¬ 
kođer je interesantan i u fazi kada je on p r e- 
plavljen. Dosadašnja iskustva, međutim, poka¬ 
zuju da određivanje kapaciteta preplavlje¬ 
nog ponora nije tako jednostavan problem, i 
kao takav, obično se hidrološkim studijama »izbje¬ 
gava« kada je to moguće. U protivnom, projektant 
je prinuđen da pristupa kojekakvim »dovijanjima« 
— u najboljem slučaju i pri najsretnijim okolno¬ 
stima — dovoljnim samo za grubo aproksimiranje 
stvarnih veličina. Kao što je to poznato, najveći 
dio naših vodomjernih stanica uz ponore je snabdje¬ 
ven uređajem za registriranje vodostaja (tj. vodo- 
mjernom letvom). Vršeći povremeno hidrometrij- 
ska mjerenja pri nepreplavljenom po¬ 
noru, nastoji se da se definira krivulja proticaja 
za tu fazu rada ponora. Pri tome, budući da je ka¬ 
pacitet ponora još uvijek veći od proticaja u pri¬ 
stupnom vodotoku, krivulje proticaja za taj vodo¬ 
tok i ponor su, znači, indentične. Što se tiče faze u 
kojoj je ponor preplavljen, tu i tamo su vršeni po¬ 
kušaji (tamo gdje je to konfiguracija obala dozvo¬ 
ljavala), da se normalnim hidrometrijskim krilima 
izvrše mjerenja proticaja koji odlazi ponorom. Me¬ 
đutim, takvi pokušaji uglavnom su bili bezuspješni. 
Zbog toga, sva se nastojanja usmjeravaju na to da 
se izmjeri što veći proticaj u pristupnom vodotoku, 
ali pri nepreplavljenom ponoru. S obzirom da je 
takav trenutak također prilično teško »uhvatiti«, 
najveći broj izvršenih hidrometrijskih mjerenja se 
uglavnom odnosi na male i srednje vode, a tek 
na nekim — od ovako tretiranih ponora — i neke 
od onih većih. Treba istaći i činjenicu da je mje¬ 
renje većih proticaja pri nepreplavljenim ponori¬ 
ma obično uslovljeno i pojavom većih brzina i tur¬ 
bulencije u vodotoku, zbog čega realiziranje hidro- 
metrijskog mjerenja — neposredno pred otvorom 
ponora — znači i određenu opasnost za ekipu koja 
vrši mjerenja. Nesumnjivo je da i ova okolnost 
utiče, da je broj uspjelih mjerenja većih proticaja 
pred ponorima — obično veoma mali. 

U ovakvoj situaciji, raspolažući s upadno skrom¬ 
nom amplitudom mjerenih proticaja, prilazi se ek- 
strapoliranju krivulja proticaja po jednoj od uobi- 
čajnih metoda, kao primjer, na si. 1 data je ekstra- 
polirana krivulja proticaja za tzv. ponor Kazanci 

SI. I Krive prot icaja dobivene ekstrapolodjom za faru nepro plavljenog ponora 
Kazanci u Livanjskom polju • Punim točkama su označeni proticaji 
dobiveni bidrometorskim mjerenji ma Maksimalni uspori u ovoj 
prtdponorskoj rt tenziji dostiiu i do kate ceo 70,70 m n m 


u Livanjskom polju. Ustanovljavajući zatim oblast 
vodostaja (jer je rijetko kada riječ samo o jednom) 
u pristupnom vodotoku, iza kojih neposredno dolazi 
do preplavljivanja ponora, s ovako ekstrapoliranih 
krivulja proticaja određuju se »granične protoke« 
koje izazivaju preplavljivanje ponora. Zavisno od 
primjenjene metode ekstrapoliranja, kao i od vodo¬ 
staja koji je ocijenjen kao mjerodavan (ili kako se 
to obično kaže, »najčešći«), granični (ili kritični) 
proticaj može da ima prilično različite vrijednosti. 
Usvoji li se jedan od njih, ipak, kao »dovoljno ta- 
čan«, još uvijek ostaje otvoreno pitanje stvarne 
vrijednosti kapaciteta ponora i zakona njenog mi¬ 
jenjanja u toku trajanja preplavljenosti ponora. 
Došavši tako pred nekakav nepremostiv zid, dobar 
dio projektnih hidroloških obrada prinuđen je da 
se zadovolji pretpostavkom da je kapaci¬ 
tet ponora u toku njegove preplavljenosti konstan¬ 
tan i ravan onome graničnom o kome je bilo riječi 
ranije. Međutim, takva pretpostavka je očigledno 
veoma proizvoljna i predstavlja aproksimiranje 
čija greška (u oba smisla) može da bude veoma 
velika. Kako to elementarne analize pokazuju, kon¬ 
stantan proticaj (ili približno takav) mogao bi imati 
samo veoma jednostavan tip ponora — »samca« 
(vidi si. 2), kod njega je ishodište tlačnog dijela 
krivulje proticaja prilično »duboko« ispod ponora, a 



SI 2 Shema primjera podzemnog odvoda, koci koga 0 / se dovoljno točno 
moglo uzeti da je, u fazi preplavljenosti . kopači te t ponora 

praktično konstanto* 

uz to se položaj tog ishodišta (tj. kota vodnog nivoa 
na izvoru) mijenja veoma malo. Međutim, obzirom 
na prirodu kraških kanala, ovakva dispozicija je 
vjerojatno veoma rijetka, a svođenje svih slučajeva 
na ovakav, očigledno idealiziran, zaista nema ni¬ 
kakvog smisla. S druge strane, do današnjeg vre¬ 
mena u praksi se još uvijek nisu pojavile upotreb¬ 
ljive i praktične metode za hidrometrijska mjere¬ 
nja kapaciteta preplavljenih ponora. Obzirom na 
veličinu kraških rajona u našoj zemlji, napori u 
ovom smislu morali bi biti inicirani daleko više 
nego što je to bilo do sada, tim prije što njihov 
motiv ne bi bio čisto »naučni«, nego i ekonomski 
opravdan. Izgleda da ne bi bilo pretjerano konsta- 
tovati da su naši hidraulički laboratoriji (obzirom 
na kadrove, iskustva sa mjernom tehnikom uopće 
itd.) bili najpozvaniji, da u pogledu mjernih hidro- 
loških i hidrauličkih metoda na kršu, daju odre¬ 
đen svoj doprinos u nešto većoj mjeri. Razrada i 
postavljanje tih metoda nije nemoguća i ne bi se 
mogla odugovlačiti kojekakvim »paravanima« o 
besmislenosti ovakvih mjerenja i tome si. Sve dotle, 
dok se problemima kapaciteta ponora ne priđe kao 
hidrološkoj veličini koja se mora i može mje¬ 
riti, teško bi bilo očekivati da će se u hidrologiji 
kraških polja postići neki značajniji kvaliteti. 

Neophodnost sistematskog izučavanja hidrologije 
krša 

Opća razmatranja 

Za razliku od analognih problema u normalnim 
slivovima (sa nepropusnom geološkom osnovom), 
izučavanje hidroloških problema, tj. izučavanje 
kretanja voda u kršu, daleko je kompleksniji pro¬ 
blem i nemoguće ga je odvojiti od određenih geolo¬ 
ških, hidrogeoloških i geomorfoloških osobina krša. 
Baš zbog uticaja i ovih parametara, kod nas je već 
više puta naglašavana višestrukost i upadna razno¬ 
likost karakteristika kraške hidrografije. Savre- 
mena geološka tumačenja hidrogeoloških pojava na 
kršu odbacuju bilo kakvu mogućnost postavljanja 
nekih »općih pravila« za kraške hidrološke manife¬ 
stacije, nego čak šta više, ukazuju na mogućnosti 
velikih varijeteta — ponekad čak i na relativno 
malim kraškim prostranstvima. U hidrolo- 
škom smislu, ovo bi na prvi pogled moglo da 
predstavlja izvjesno obeshrabrenje za sve poku¬ 
šaje sistematski jeg prilaženja hidrologiji kraša 
uopće. Međutim, ma koliko da su dosadašnje inter¬ 
pretacije hidroloških pojava na krasu ukazale da 
svaki kraški rajon treba izvučavati kao poseban i 
specifičan problem, ne bi ipak imao mjesta zaklju¬ 
čak — da se dosadašnji način izučavanja hidrolo¬ 
gije krasa — po metodi »od slučaja do slučaja« 
mora prihvatiti kao neminovan. Naime, sistema- 
tiziranje problema jeiu drugim naučnim 
disciplinama davalo normalno uvijek dragocjene 
rezultate pa bi takav efekat trebalo očekivati i u 
oblasti krasa. Pri tome, ta sistematizacija, tj. gru¬ 
piranje problema, ne bi bilo samo sebi cilj, nego 
baš sredstvo i jedan od puteva za rješavanje cje¬ 
lokupnog problema. 


Kretanje voda u kršu, općenito, (počev od tre¬ 
nutka dodira kišnih kapi sa kraškim terenom — pa 
do njenog doticaja u nivo najnižeg erozionog ba- 
zisa), predstavlja nesumnjivo veoma široku oblast 
izučavanja i nemoguće je obuhvatiti jednim jedi¬ 
nim tretmanom. Zbog toga, ograničavajući se 
samo na hidrološku problematiku 
zatvorenih i povremeno plavljenih 
kraških polja, ovim referatom u prvom redu 
žele se istaći određena pitanja utvrđivanja 
o t i c a j a kroz ponore u takvim poljima. S obzi¬ 
rom na kompleksnost i višestrukost faktora koji 
utiču na režim oticanja jednim ponorom i ponor- 
skom zonom, određivanje njihovog kapaciteta — 
kada je god to moguće — uvijek će biti 
jednostavnije korištenjem podataka o doticaju i 
analizom promjene zapremine u predponorskim 
retenzijama. Međutim, budući da određivanje doti¬ 
caja u potopljena kraška polja predstavlja poseban 
problem (koji se — zajedno sa pitanjem odgova¬ 
rajućih metoda mjerenja tog doticaja, 
također mora postaviti), to praktično znači da hi¬ 
drološku problematiku potopljenih kraških polja 
(pored problema isparavanja itd.) u osnovi čini od¬ 
ređivanje i doticaja i oticaja. Radi preciziranja ne¬ 
ophodno je istaći, da u općem slučaju davanja pred¬ 
nosti bilo kom od ovih pitanja ne bi imalo nikakvog 
smisla i da kao hidrološki problemi imaju podjed¬ 
naku naučnu vrijednost. Drugim riječima, činjenica 
da se ovaj referat odnosi na probleme utvrđivanja 
oticaja putem ponora, ne znači ni u kom slučaju 
tvrdnju da u rješavanju tog problema leži »hidro¬ 
loški ključ« potopljenih kraških polja. 

Spominjući ranije višestrukost parametara koji 
utiču na kretanje voda u kršu, morala bi se istaći 
i savremena geološka shvatanja po kojima su od¬ 
ređena tektonska kretanja u stvari stvorila o s- 
novnu preddispoziciju za formiranje naj¬ 
važnijih dijelova podzemne mreže kraških vodo¬ 
toka. Zajedno s erozionim radom vode, ali i datim 
okolnostima u odnosima propusnih i nepropusnih 
partija, tektonske pojave su bile samo početak 
jednog dugotrajnog procesa formiranja i oblikova¬ 
nja podzemnih vodnih putova. Baš zbog početne 
uloge tektonike u ovom procesu, većina geoloških 
autora danas podrazumijeva (a to su potvrdila i 
istraživanja) da se najjača kretanja voda u kršu 
(npr. između pojedinih kraških horizonata) odvija 
ne kroz sisteme sitnih međuslojnih i drugih puko¬ 
tina, nego kroz prilično skoncentrirane proticajne 
profile, različitog oblika i veličine uzduž datog pod¬ 
zemnog vodotoka. Prema tome, u hidrauličkom smi¬ 
slu (a sa hidrauličkim tumačenjima kraške hidro¬ 
grafije ipak se mora uvijek početi!) oticanje voda 
iz potopljenih kraških polja odvija se podzemnim 
vodnim putovima koji predstavljaju određene h i- 
drauličke sisteme. Osnovna karakteristika 
tih sistema je u tome da oni (baš kao posljedica 
svih geoloških i geomorfoloških faktora koji su ih 
formirali) predstavljaju vodne putove do krajnje 
mogućih granica različitih dispozicija, oblika i broja 
proticajnih profila (promjenjljivih uzduž toka) te 
rapavosti zidova ovih vodotoka. S druge strane, 

SHEME PRIMJERA NEKIH TIPOVA PONORA 


S t. Red. 
br. br. 


S h e m a p o nor o 

SAMOSTALNI JEDNOSTAVNI PONOR 


Opšle hidrauličke osobine ponora 


3 1 


i 

o 





Pri preplavljenom ponoru. cijeli 
podzemni tok je pod pritiskom. 
Horizonti H, i H 0 su dostupni 
osma tra nj ima , a uz to je 
horizont H 0 zzz const. Kapacitet 
ponora Je jednoznačna funkciju 
kote uspora H-j 


POVRŠINSKI SPREGNUTI JEDNOSTAVNI PONOR! 



PODZEMNO / POVRŠINSKI SPREGNUTI JEDNOSTAVNI 



Pri preplavljenom ponoru,oba 
sistema su pod pritiskom. 
Horizonti Hq Hq H j su dostupni 
direk tnom osmatranju . Uz to 
položaj horizonata H ' 0 i HJJ Je 
približno konstantan- Kapacitet i 
oba ponora su Jednoznačno određe¬ 
ni kotom uspora H 1 . 


Preplavljivanje po hora A i B 
nastupa istovremeno ili Jedno iza 
drugog- Cijeli sistem radi pod 
pritiskom. Horizont H 0 const 

Kapacitet i oba ponora su jedno¬ 
značno određeni kotom uspora. za 
sve H t > Hy 


PODZEMNO SPREGNUTI JEDNOSTAVNI PONOR! 



Preplavljivanje ponora A i B moze f 
ali ne mora da nastupa istovreme¬ 
no, oba sistema prema 'tome t 
bivaju ili ne u cijelosti pod 
pritiskom, Gak I za Ho^const, 
Kapacitet bilo kog ponora nije 
jednoznačno odreden usporom u 
svojoj retenzijl , nego Je definiran 
zakrivljenom površinom 


7 


5 



SAMOSTALAN SLOŽENI PONOR 


Sistem nije u cijelosti pod prit iskom 
već postoje I dionice gdje je vo - 
dni nivo slobodan i nalaz) se pod 
atmosferskim pritiskom. Za 
razliku od horizonata H 0 i Hj , ho¬ 
rizonti Hj i H 2 nisu dostupni di¬ 
rektnim osmatranji ma. U općem slu¬ 
čaju kapac. ponora nije jednoznačno 
odreden usporom H 3 . Ukoliko je H 2 Z: 
const. u hidroloskom smislu (t.j u od¬ 
nosu no retenziju sa nivoom H 3 ),slu¬ 
čaj se svodi no onaj pod red. br. 1 . 


SI. 3—7 

ti sistemi mogu biti u hidrauličkom smislu među¬ 
sobno potpuno neovisni, ali isto tako i višestruko 
povezani. 

Shvatajući na ovaj način prirodu najvažnijih 
podzemnih hidrografskih veza (tj. odvodnih putova 
kojim otiču vode iz potopljenih kraških polja), sli¬ 
jedi da se kretanje voda u podzemnim kraškim vo¬ 
dotocima odvija po istim zakonima koji vrijede i 
za površinske tokove (naravno, razlika je u tome, 
što se ovi površinski tokovi mogu direktno osma¬ 
trati). U tom smislu se može konstatirati da pod¬ 
zemni kraški putovi mogu imati tečenja sljedećeg 
karaktera: 

a) Na cijeloj dužini toka tečenje pod pritiskom; 

b) Na cijeloj dužini — tečenje sa slobodnim 
vodnim ogledalom; 

c) Kombinacija dionica gdje se tečenje vrši pod 
pritiskom s onim — gdje se ono odvija sa slobod¬ 
nim vodnim ogledalom. 

Dok se prva dva slučaja ipak rjeđe mogu oče¬ 
kivati (ali se u jednoj principijelnoj klasifikaciji 
ipak moraju predvidjeti), dotle treći slučaj pred¬ 
stavlja vjerojatno naj karakteristični ju pojavu. Pri 
tome, dužine pojedinih dionica (gdje je tečenje 
pod jednim ili drugim režimom) ne moraju da 
budu stalne, nego se u toku jednog hidrološkog 
(ali i vremenskog) ciklusa mijenjaju, pa čak i 
u takvom razmaku, da kao ekstremne pojave 
mogu na tom istom hidrauličkom sistemu na¬ 
stupiti i slučajevi dati pod a) i b). Koliko sve 
ovo izgleda potpuno normalno i već poznato, 
činjenica je da već ovakva, minimalna sistematiza¬ 
cija cijelog kompleksa, u hidrauličko (a za 
uslove krša to znači i u hidrološkom) smislu 
ipak već predstavlja izvjesno sužavanje broja po¬ 
stojećih problema — zasad bar u čisto teoretskom 
pogledu. 

Rukovodeći se ovakvim motivima, može se ići 
i dalje. Naime, u geološkom i geomorfološkom smi¬ 
slu, dvije približno slične dispozicije podzemnih 
vodnih putova mogu da budu uvjetovane (tj. ofor¬ 
mljene) potpuno različitim okolnostima: stratigraf- 
skim, tektonskim, erozionim itd. itd. Međutim, bez 
obzira na vanredne razlike u faktorima koji su uti¬ 
cali na formiranje dvaju kraških putova, dva pod¬ 
zemna hidrografska sistema principijelno 
mogu da pripadaju jednoj te istoj 
hidrauličkoj grupi. Tako npr., pojava ve¬ 
ćih pukotina u kršu može da bude u jednom slučaju 
pripisana postojanju rasjeda, a u drugom, npr., 
okarakterizirana kao pukotina u tjemenima nekih 
antiklinalnih struktura. U geološkom smislu to su 
totalno različite pojave. Međutim, ako je rezultat 
te pukotine da se vode horizonta »A« danas dreni¬ 
raju ka horizontu »B«, u hidrauličkom smislu biva 
interesantno samo to kakav je to sistem kojim se 
oticanje odvija. Ili, isto tako, u hidrauličkom po¬ 
gledu je npr. bitno — kolika ja efektivna proti- 
cajna površina da tog profila u nekom pod¬ 
zemnom toku — bez obzira da li je ona nastala kao 
rezultat nekog rasjeda ili postepenog rastvaran ja 
raspadanju sklone krečnjačke mase. 


Prijedlog klasifikacije ponora 

Kada se (opet ponavljamo: bar teoretski) pro¬ 
blem postavi kao u predhodnom razmatranju, može 
se postaviti pitanje broja mogućih hidrauličkih 
»kombinacija« koje se uopće mogu pojaviti? Iako 
na prvi pogled pitanje može izgledati apsurdno, 
izvjesna dosadašnja izučavanja već su pokazala da 
se realno može izdvojiti sasvim ograničen 
broj principijelnih tipova hidra u- 
likih sistema za najznačajnije podzemne 
kraške putove. Ne odustajući ni u kom slučaju od 
stavova da se kretanje vode u kršu ne može uklo¬ 
piti u neka pravila i sheme, ipak se pokazalo mo¬ 
gućim, da se onaj bezbroj mogućih varijeteta kra¬ 
ške podzemne hidrografije svede u hidraulič¬ 
kom (ne u hidrografsko m!) smislu na 
određen broj principijelnih tipova. Postavljanje tih 
tipova ujedno znači i klasificiranje mogućih slu¬ 
čajeva ponora za sada korisno bar sa teoretske ta¬ 
čke gledišta. Sto se tiče principa te klasifikacije, 
oni su praktično već iznijeti nešto ranije — kada je 
bilo riječi o mogućim vidovima kretanja vode u 
kraškom podzemlju. Takva podjela, međutim, pod¬ 
razumijevala je postojanje slobodnih proti- 
cajnih profila koji nisu bili zatrpani npr. 
nekim propustljivim nanosom ili blokirani poseb¬ 
nim pojavama u vezi sa »zarobljenim« zrakom. 
Pitanje nanosa i zraka u podzemnim kraškim puto¬ 
vima predstavlja poseban hidraulički 
problem i kao takav mora da bude i posebno 
izučavan. Neovisno od te konstatacije, obje ove po¬ 
jave mogu da budu aktuelne kod bilo kog »tipa« 
ponorskih odvoda i prema tome predstavljale bi 
samo dodatne faktore koje kod svakog tipa treba 
posebno analizirati. Odvijajući analize cijelog pro¬ 
blema u do sada iznesenom smislu, autor ovog re¬ 
ferata učinio je pokušaj sistemiranja mogućih ti¬ 
pova ponora čiji je rezultat i jedan određeni prijed¬ 
log takve klasifikacije. Smatrajući taj prijedlog 
samo preliminarnim (jer daljnja izučavanja treba 
da pokažu njegovu svrsishodnosti i opravdanost i 
u teoretskom i u praktičnom smislu), na narednim 
skicama su date shematizirane interpretacije poje¬ 
dinih predloženih »tipova« ponora. Pri tome, ta 
klasifikacija podrazumijeva slijedeće osnovne gru¬ 
pe ponora: 

1. Jednostavni ponori. U ovu grupu po¬ 
nora dolazili bi svi oni slučajevi kod kojih je u 
toku cijelog trajanja preplavljenosti ponorskog 
grotla cijeli podzemni sistem pod pri¬ 
tiskom. 

2. Složeni ponori bi bili oni koji imaju 
u toku preplavljenosti ponorskog grotla podzemne 
dionice i sa tečenjerri pod pritiskom i sa tečenjem 
pod slobodnim vodnim ogledalom. 

3. Kombinirani ponori (vjerovatno naj¬ 
češći) imaju podzemne odvode čiji režim varira iz¬ 
među predhodna dva slučaja. 

Na ovako postavljenu osnovnu sistematizaciju 
(o kojoj je već bilo riječi ranije), nadovezuje se 
daljnje klasificiranje, tako da se (bilo za koji slučaj 
od predhodne tri grupe) može na dalje govorito o: 

PODZEMNO POVRŠINSKI SPREGNUTI SLOŽENI 
PONORI 



Sistem ima deonice pod pritiskom 
većim ili jednakim atmosferskom. 
Horizonti Hji^ nisu dostupni 
mjerenjima, samo u izuzetnim 
slučajevima (na pr. H 1 ss const ) 
Kapacitet ponora A ” može da 
bude jednoznačno određen kotom 
uspor a Hj • 


PODZEMNO SPREGNUTI SLOŽENI PONORI 



Slučaj predstavlja kombinaciju 
onih pod rednim br. 4 i 6. Ta kode 
samo ako je Hj z: const. kapacitet 
ponora .,A" j'e je dnoz načna 
funkcija uspora H$ 


SI. 8, 9 


I. Samostalnim ponorima, tj. onim 
čiji podzemni odvodi predstavljaju jedine podzemne 
putove između gornjeg horizonta »A« i donjeg »B«. 
Uzimajući u obzir ranije, načelno su, znači, mogući 
slučajevi: 

— samostalnog jednostavnog, 

— samostalnog složenog i 

— samostalnog kombiniranog ponora. 

II. Spregnuti ponori za razliku od pred- 
hodnog slučaja vezani su za takve hidrauličke si¬ 
steme koji dreniraju jednu te istu — ili različite 
predponorske retenzije. Tako bi imali: 

Il-a: Površinski spregnute ponore, 
tj. slučaj kada dva ili više ponora evakuiraju vode 
iz jedne predponorske retenzije, ali 
zasebnim podzemnim putovima, ka različitim do¬ 
njim horizontima. Drugim riječima radi se o ponor- 
skoj zoni kod koje svaki ponor( ili grupa ponora) u 
hidrografskom smislu ima međusobno neovisan 
odnos u podzemlju. 

Il-b: Podzemno spregnuti ponori 
drenirali bi različite kraške retenzije (položene na 
različitim horizontima), ali bi se njihovi odvodi 
spajali u različitim tačkama podzemlja. Kao, uosta¬ 
lom, kod svih slučajeva spregnutih ponora, »spre¬ 
ga« može da ima karakter dvostruke, trostruke ili 
višestruke. 

II-c: Podzemno i površinski spreg¬ 
nuti ponori predstavljali bi kombinaciju pred- 
hodna dva slučaja. 

S ovim, koliko se bar iz dosadašnjih izučavanja 
moglo da konstatira, principijelno bi bili obuhva¬ 
ćeni gotovo svi mogući slučajevi. Na priloženim 
skicama dato je samo nekoliko primjera mogućih 


kombinacija i to kao nepohodno ilustriranje princi¬ 
pijelnog i terminološkog značenja. Naravno, svi pri¬ 
kazani sistemi su dati pojednostavljeno i kao dispo¬ 
zicije u jednoj ravnini. Međutim, ovakvi sistemi 
su normalno prostorni, »spregnutost« je obično vi¬ 
šestruka (mada to nije pravilo), a proticajni ka¬ 
nali nisu uvijek isključivo jednostruki, nego s mje¬ 
sta na mjesto razdjeljeni na više od vojaka (rukava). 
Kako se moglo primjetiti, u cijeloj klasifikaciji 
nigdje nije posebno istaknut slučaj estavela. Među¬ 
tim, premda one u hidrološkom i hidrogeološkom 
smislu predstavljaju posebnu pojavu, hidraulički se 
estavela može shvatiti kao poseban slučaj dispozi¬ 
cije date npr. shemom br. 4. Drugim riječima, za¬ 
visno od položaja piezometarske linije u tačci spoja 
prikazanih dvaju podzemnih odvoda — u odnosu 
na horizont H 1} ponor u nižoj retenziji može da 
evakuira vode (slučaj dat na skici), ali i da radi 
kao izvor (tj. Za H x > H-,). Sasvim normalno, slučaj 
estavela je kompliciranije, ali što se tiče predložene 
klasifikacije čini se da ga nije trebalo posebno 
tretirati. 

Iako je to već bilo istaknuto ranije, ipak je po¬ 
trebno ponovo naglasiti da eventualno egzistiranje 
nanosa (i to u punom profilu) na pojedinim dioni¬ 
cama podzemnih tokova znači tečenje po zakonima 
filtriranja. Međutim, nanos je faktor koji je moguć 
kod bilo kojeg tipa i dispozicije, kao takav pred¬ 
stavlja poseban hidraulički faktor — ali u ovak¬ 
voj principijelnoj klasifikaciji ne bi imao uticaja. 
Isto tako treba naglasiti da jedna određena pod¬ 
zemna hidrografska dispozicija nije stalna. Kreta¬ 
nje nanosa, ali i zarušavanje svodova, može da 
zatvara stare i otvara nove podzemne putove, a 
što u krajnjem slučaju može čak da izazove pro¬ 
mjenu ranijeg »tipa« ponora. 

Daljnji problem, koji se također mora istaći, 
predstavlja uticaj cijednih voda koje se direktno sa 
površine kraškog terena podzemno sliva ju k osnov¬ 
noj podzemnoj hidrografskoj mreži. Uticaj ovih 
voda ne može se zanemariti, jer on i u hidraulič¬ 
kom smislu predstavlja dodatne okolnosti koje bi 
u svakom slučaju bilo nemoguće »sistemirati« i 
obuhvatiti nekakvom klasifikacijom. Činjenica da 
u interpretiranim shemama ovakvi »dodatni« pu¬ 
tovi nisu ucrtani, ne znači da se u cijelom ovom 
tretmanu oni zanemaruju. Naprotiv, to pitanje 
je veoma ozbiljno i o njemu se može posebno ras¬ 
pravljati. Naime, krajnje granice svih mogućih slu¬ 
čajeva slivanja ovih cijednih voda u glavni hidra¬ 
ulički sistem bi bile slijedeće: 

a) Sve površinske vode na izvjesnoj dubini sti- 
ču se u nekim podzemnim rezervoarima( npr. pri¬ 
vremeno ispunjenim nakon pojave kiša) odakle 
dalje otiču nekakvim tokovima prema »glavnom« 
sistemu. 

b) Cijedne vode prodiru sa površine direktno do 
osnovnog sistema. Prema tome, taj doticaj do glav¬ 
nog podzemnog toka odvijao bi se gotovo konti- 
nualno duž glavnog toka. 

Naravno, nisu isključene mogućnosti postojanja 
velikih varijacija u međuslučajevima u odnosu na 
ova dva ekstremna. 

Kakve su reperkusije doticaja ovih cijednih voda 
na režim tečenja u glavnom sistemu? Što se tiče 
prvog slučaja, on u stvari ne predstavlja ništa po¬ 
sebno, jer postojanje odvoda iz spomenutog povre¬ 
menog rezervoara predstavlja samo slučaj nekog 
od mogućih tipova sprege sa glavnim sistemom. Za¬ 
visno od zapremine vode u tom podzemnom rezer¬ 
voaru i kapaciteta njegovog odvodnika, uticaj ovih 
tzv. cijednih voda nakon određenih padavina može 
se (u odnosu na glavni sistem) odvijati kroz duže 
ili kraće vrijeme. U principu, znači, ovaj prvi slu¬ 
čaj predstavljao bi samo jedan od mogućih vidova 
podzemne sprege. Teškoća je (naravno, veoma veli¬ 
ka i osnovna) u tome što je ovaj eventualni pod¬ 
zemni rezervoar nedostupan direktnim osmatra- 
njima. 

Onaj drugi slučaj »kontinuiranog doticaja« ci¬ 
jednih voda u glavni podzemni sistem, očigledno 
bi bio daleko kompliciraniji. Međutim, mora se 
istaći i slijedeće: 

— Postojanje kontinuiranih i direktnih sitnih 
pukotina od površine terena — pa do glavnog pod¬ 
zemnog puta (i to na cijeloj njegovoj dužini) u os¬ 
novi je u suprotnosti (pogotovo ako je glavni pod¬ 
zemni sistem duboko položen) sa savremenim geolo¬ 
škim tumačenjima kretanja voda u ambijentu krša. 
Takve okolnosti su vjerojatno moguće jedino na 
početku i na kraju glavnog podzemnog kanala, tj. 
tamo gdje je udaljenost do površine terena daleko 
manja. 

— Ako ovakav slučaj i dolazi u obzir, doticaj 
ovih cijednih voda morao bi biti vezan za period 
pojave padavina. U ostalom vremenu (u kome su 
predponorske retenzije još uvijek pod vodom) po- 
norski odvodi ne bi bili opterećeni ovim vodama. 


Iznoseći sve ove okolnosti, cijeli problem ne želi 
se umanjiti, jer je on zaista aktuelan i zaslužuje 
posebno analiziranje. Naravno, najumjesnije je za¬ 
ključiti da se kod ovog pitanja ne bi mogla posta¬ 
viti neka značajnija generalizacija stvari, jer su 
ovakve pojave — od jednog do drugog konkretnog 
slučaja — sigurno veoma različite. 

O perspektivama izučavanja oticanja kroz ponore 

Analizirajući do sada iznijetu problematiku, a 
u prvom redu predloženu »klasifikaciju« ponora, 
potpuno je normalno da se postavi pitanje, čemu 
ona treba da služi i kakva bi bila njena korist? U 
nekom datom slučaju sasvim je logično da može 
da egzistira bilo koji od nekih tipova iz predložene 
klasifikacije. Međutim, kakva je korist od toga 
kada je identificiranje tog tipa danas nedostupno? 
Pa ipak, vjerojatno ima smisla konstatirati sli¬ 
jedeće: 

a) Hidrologija krša kod nas je do sada relativno 
malo izučavana s općih teoretskih pozicija. U od¬ 
nosu na problem određivanja oticanja ponorima 

— danas se ne raspolaže gotovo nikakvim direktni- 
jim metodama. Cijela je situacija u ovom dijelu 
hidrologije krša može se reći u izvjesnom smislu 
»zamrznuta« i vrijedilo bi pokrenuti rješavanje 
niza postojećih problema. Čini se da bez nekog si- 
stematskijeg prilaženja (kakvo je ovdje predloženo 

— ili nekakvim drugačijim, boljim) cijelom kom¬ 
pleksu problema, ipak ne bi trebalo očekivati zna¬ 
čajnije napredovanje u ovoj oblasti hidrologije. 

b) Pitanje izučavanja hidrologije krasa, napose 
onih problema koji se odnose na zatvorena i po¬ 
vremeno plavljena kraška polja, kod nas je isuviše 
malo interpretirano i kao hidraulički pro¬ 
blem. Izgleda nemoguće da se sa ovakvom »prak¬ 
som« može postići bilo što značajnije. U tom smislu, 
bar sa čisto teoretskog stanovišta, predložena kla¬ 
sifikacija (i interpretacija) određenih tipova ponora, 
ukazuje na vjerojatno postojanje veoma složenih 
podzemnih hidrauličkih sistema, čiji proticajni ka¬ 
paciteti mogu da variraju gotovo isto tako razno¬ 
liko kako variraju i veličine doticaja u potopljena 
kraška polja. Zar u takvim okolnostima ima bilo 
kakvog smisla pretpostavka da je kapacitet svakog 
preplavljenog ponora konstantna vrijednost? Oči¬ 
gledno — ne! 

c) Mjerne metode u kršu, pogotovo one za oblast 
hidrologije, očigledno postaju više nego neophodne. 
Možemo se vjerojatno nadati da će naši hidrauli¬ 
čki laboratoriji i instituti i u ovom području dati 
svoj uobičajeni i kvalitetni doprinos. Bez takvih 
metoda, hidrologija krša danas egzistira kao disci¬ 
plina bez određenih najvažnijih instrumenata. Ne¬ 
dostatak novčanih sredstava sigurno nije ozbiljnija 
prepreka, kada se uzme u obzir da hidrološki i hi- 
drogeološki istražni radovi na kršu kod nas (riječ 
je o većim vodoprivrednim sistemima) apsorbiraju 
veoma velika sredstva. 

d) Polazeći od opravdane pretpostavke da se 
dobivanje metoda za mjerenja oticanja kroz pre¬ 
plavljene ponore može uskoro realno i očekivati, 
iznošenje ranije klasifikacije ima i još jednu ten- 

denciju. Naime, dosadašnja prethodna izučavanja 
(a koja u okviru ovog referata nije moguće prika¬ 
zati) hidrauličkih i hidroloških osobina pojedinih 
tipova (i grupa tipova) ponora, interpretiranih ra¬ 
nijom klasifikacijom pokazuju da je u izvjesnim 
(istina, jednostavnijim) slučajevima moguće istaći 
one osobine datog tipa, koje se mjerenjima 
kapaciteta ponora — kombiniranim sa ge¬ 
ološkim i hidrogeološkim istraživanjima (geološka 
kartiranja, bojenja ponora) — mogu potpuno do¬ 
voljno ustanoviti. Drugim riječima, u okviru jed¬ 
nog šireg programa izučavanja hidrologije krasa, 
bilo bi neophodno proanalizirati hidrauličke karak¬ 
teristike (pa možda čak i na nekom principijelnom 
modelu) cijele »galerije« mogućih tipova i utvrditi 
mjerodavne »simptome« za identificiranje tog tipa. 
Na taj način, metodom selektivne determi¬ 
nacije (inače već prakticirane u nekim naučnim 
disciplinama) vrijedilo bi pokušati da se identifi¬ 
ciraju tipovi izvjesnih, vjerojatno jednostavnijih 
slučajeva (npr. ponor u Podrašničkom polju kod 
Mrkonjić-grada, ponor Pasmica u Fatničkom polju 
kod Bileća, itd). Očigledno, u izradi ovakvog jed¬ 
nog programa u prvoj fazi bi se morali odabrati 
oni jednostavniji slučajevi, gdje su geološke okol¬ 
nosti takve da ne uvjetuju kompliciraniju pod¬ 
zemnu hidrografsku mrežu. Što se tiče onih slože¬ 
nijih tipova ponora (npr. kao tip dat na si. 7), opti¬ 
mizam u pogledu identificiranja bio bi za sada 
neumjestan. Pa ipak, eventualni uspjesi — bar kod 
onih jednostavnijih tipova — značili bi za sada 
veoma mnogo. Identificiranje tipa ponora znači 
ujedno i poznavanje zakona promjene njegovih ka¬ 
paciteta. Kod jednostavnijih slučajeva, npr. kao 
kod onih gdje je odnos izmjerenog kapaciteta na 
ponoru — prema kapacitetu cijele ponorske zone 
relativno lako definirati, detaljnije određivanje te 
zakonitosti već je daleko lakše. 

Iznoseći sve ove prijedloge, nije riječ o bilo kak¬ 
vim pretenzijama pojednostavljivanja cijelog kom¬ 
pleksa hidrologije krša. Naprotiv, očekivati da se 
određena hidrološka pitanja u kršu mogu rješavati 
prilaženjem problemu samo sa jedne strane, bilo 
bi više nego li pogrešno. Otuda, pored čisto hidro¬ 
loških metoda, svaki novi geološki i hidrogeološki 
postupak tretiranja krša — znači ujedno i značajan 
doprinos hidrologiji krša uopće. U tom smislu, usa¬ 
vršavanje metoda određivanja podzemnih veza (bo¬ 
jenjem, sporama ili eventualno i nekim radio-ak- 
tivnim indikatorima) ima također svoje puno zna¬ 
čenje. Hudraulička istraživanja također moraju dati 
svoj neophodni doprinos takvim općim naporima. 

ANALIZA PRIMJENE SULFITNE LUŽINE ZA KEMIJSKU 

STABILIZACIJU TLA 

Ing. Advan Dizđarević, Ljubija 


Prilikom razrade glavnih projekata za rekon¬ 
strukciju Rudnika željezne rude Ljubija analizi¬ 
rana je primjena sulfitne lužine za stabilizaciju tla 
na cesti Prijedor—Tomašica. 

Mogućnosti stabilizacije tla sa sulfitnom luži¬ 
nom, nuzproduktom tvornice celuloze u Prijedoru, 
ispitane su na uzorku zemljanog materijala u 
geomehaničkom laboratoriju. Uzorak je uzet na 
novo trasiranoj cesti Prijedor—Tomašica u mjestu 
Čela, kod profila 27. 

Granulometrijski sastav tla određen je areome- 
tarskom metodom, rezultat se vidi na slici 1. 



Stepen neravnomjernosti tla po Hazenu U = 

d60 0.015 1C ^ x . , . .. 

= - = -= 15, sto znaci da je tlo umjereno 

dlO 0.001 

jednakomjernog stastava. 

Na osnovu trouglog dijagrama za klasifikaciju 
tla Američkog biroa za puteve ovaj uzorak spada u 
prašinastu ilovaču. 

Procenat gline (<C 0.005 mm) odredi se na način 
da se uzme prosjek između (10% + 24%) : 2 = 17% 
gline tj. procenat iznad promjera 0,001 i 0,005. Ovih 
17% odmjerimo na stranici trouglog dijagrama s 
oznakom glina. 

Procenat prašine (0,05 — 0,005) dobiva se istim 
postupkom kao glina (98% + 24%) : 2 = 61% pra¬ 
šine, te nanašanjem na stranicu trouglog dijagrama 
s oznakom prašina i povlačenjem paralela dobijemo 
tačku M u području prašinaste ilovače, a s tim i 
uzorak iz Čele kod profila 27. 

Specifična težina uzorka iznosila je 2,68. 

Prirodna sadržina vode određena je sa 25,1%. 

Granice konsistencije određene su sa: 
granica žitkosti: LL = 38,0% 
granica krutosti: LP = 21,0% 
indeks plastičnosti IP = LL — LP = 17,0%. 


Indeks konsistencije: 


IK 


LL —Wo 
IP 


= 0,76 


U prirodnim uvjetima uzorak je uzet u periodu 
kiša i snijega i materijal je bio u stanju meke do 
tvrde plastičnosti, te zadržava moć nošenja i kod 
povećanja prirodne vlage za 50%. 

Materijal se može upotrebiti za gradnju cesta u 
koliko se zaštiti odgovarajućim slojem tampona, 
budući da je prema kriterij umu Casagrandea opa¬ 
san na mraz (> 3% čestica <C 0,02 mm sa U = 15). 

Ispitivanjem se dokazalo da je kapilarno diza¬ 
nje kroz 3000 sati preko 2 m (uzorak l/II). 

Podvodni teren i niski nasip, zbog kapilarnog 
dizanja, u periodima zamrzavanja nepovoljno će 
djelovati za kolovoznu konstrukciju ako se ona ne 
zaštiti od štetnih posljedica. 

Da bi se to spriječilo odlučeno je da se izvrši 
kemijska stabilizacija tla uz primjenu sulfitne lu¬ 
žine iz tvornice celuloze Prijedor. 

Prvo je izvršena analiza lužine po Vogelu i 
Sulfitzellstoff-ablauge. 


Odnos raznih vrsta drveta 


Vrsta analize 

95% 

smreke 

5°/o 

topole 

80°/o 

smreke 

20°/o 

topole 

40% 

smreke 

60% 

topole 

20—25% 
smreke 
80—75% 
topole 

Spec. tež. aer. na 20 C° 

1.064 

1.069 

1.066 

1.070 

pH-otpadne luž. 

2.25 

2.25 

2.25 

2.20 

stepen kiselosti 

10.90 

13.00 

15.25 

16.87 

Ukupni SO 2 u kg/m 3 

0.96 

1.40 

2.03 

1.34 

Slobodni SO 2 u kg/m 3 

0.64 

0.99 

1.45 

1.15 

Jodni broj 

20.28 

31.0 

45.50 

36.00 

Ukupni šećer u kg/m 3 

43.23 

43.90 

43.57 

49.32 

Octena ili mravlja ki¬ 
selina u kg/m 3 lužine 

4.67 

8.13 

8.24 

10.25 

Kalcijum oksid kg/m 3 

7.60 

7.90 

8.00 

8.20 

Ukupno suha 
tvar u gr/l 

149.60 

162.2 

149.10 

159.00 

Organska tvar u gr/l 139.00 

149.0 

137.0 

149.30 

Neorgan. tvar u gr/l 

10.50 

13.3 

12.3 

10.0 


Iz gornjih podataka prilično je jasan uticaj 
drveta (topole) na sastav lužine uopće, a posebno 
u pogledu na sadržaj mravlje i octene kiseline. 

Sadržaj lužine u pojedinim asortimanima kreće 
se negdje oko 1000 m 3 otpadne lužine po danu a po 
svom sastavu najvećim dijelom (cca 80%) odgovara 
nalazu pri 80% smreke a 20% topole, dok se ostali 
asortimani povremeno pojavljuju u zavisnosti od 
specijalnih zahtjeva potrošača. 

Uzet je uzorak od 1000 gr i tom uzorku dodata 
sulfitna lužina od 200 cm 3 i ispitivan. 



Uticaj sulfitne lužine kao veznog materijala za 
dotični materijal prikazan je kroz kapilarno diza¬ 
nje, mjereno u cijevima te se je ustanovilo da se 
kapilarno dizanje ovakvog uzorka (2 /II) kroz 3000 
sati smanjilo na 800 mm. Isti uzorak izložen je utje¬ 
caju vode te se ustanovilo da se već nakon 8 sati 
djelovanja vode probno tijelo (2/II) raspalo, tj. da 
vezani i nabijeni materijal nema kohezivnosti u 
mokrom stanju. 


Na osnovu ovih pokusa, može se zaključiti 
da se zemljani materijal uz upotrebu samo sulfitne 
lužine ne može upotrebiti kao nosivi sloj zbog opa¬ 
snosti štenog utjecaja podzemnih voda u terenu, 
odnosno kapilarnog dizanja. 

Nastojeći da sulfitnoj lužini nađemo primjenu 
u radovima na gradnji ceste, proširili smo ispiti¬ 
vanje nakon ovih rezultata u dva pravca i to: 

1. — Vezivanje zemljanog tla osim sulfitne 
lužine i drugim organskim vezivima, kao npr. bitu- 
menskim emulzijama. U tu svrhu upotrebile su se: 
stabilna emulzija i kisela polustabilna bitumenska 
emulzija. 

2. — Poboljšanje granulometrijskog sastava is¬ 
pitivanog zemljanog materijala dodacima anorgan¬ 
skog porijekla u obliku šljake i letećeg pepela. 

Mješavine, odnosno probna tijela, priređivana 
su mješanjem usitnjenog, suhog, zemljanog mate¬ 
rijala sa dodacima u različitim kombinacijama. Ob¬ 
zirom na visoki sadržaj vlage, priređene mješavine 
su sušene na zraku cca 24 h, a zatim su rađena 
probna tijela dimenzija i načina nabijan ja kao kod 
Marshall-postupka. 

Probna tijela su se sušila 7 dana na sobnoj tem¬ 
peraturi uz stalnu kontrolu gubitka vlage. Poslije 
isteka ovog vremena, probna tijela bila su raspo¬ 
lovljena uzduž i jedna polovina, usitnjena, služila 
za pokuse kapilarnog dizanja u cijevima, a druga 
kompaktna, podvrgnuta je ispitivanju uranjanjem 
u vodu. 

Rezultati ovih pokusa kao i recepture prema 
kojima su sastavljene mješavine, prikazani su u 
tabeli. 


Probna tijela 

i/i 

2/1 

3/1 

4/1 

i/ii 

2/II 

3/II 

4/II 

1. Sastav mješavine 

usitnjena suha glina gr. 

500 

500 

500 

500 

1000 

1000 

1000 

1000 

šljaka / drobijena gr. 

350 

350 

350 

350 

— 

— 

— 

— 

leteći pepeo gr. 

150 

150 

150 

150 

— 

— 

— 

— 

sulfitna lužina ccm 

260 

300 

260 

300 

— 

200 

170 

— 

voda za vlaž. gline ccm 

— 

— 

— 

— 

200 

— 

— 

170 

kisela bitum. emulz. gr. 

100 

100 

100 

125 

— 

— 

150 

— 

stabil. alkal emulzija 

— 

— 

— 

— 

— 

— 

— 

150 

2. Rezultati ispitivanja 

a — Gubitak vlage probnih tijela 
nakon 1 dan % 

3,8 

3,5 

4,05 

3,7 

3,4 

2,8 

3,5 

3,8 

nakon 2 dana °/o 

5,6 

5,2 

6,08 

5,8 

— 

— 

— 

— 

nakon 7 dana % 

9,4 

10,9 

9,80 

9,7 

13,4 

7,9 

4,9 

9,8 

b — Visina kapilarnog dizanja 
za 3000 sati u mm 

I. u cijevima 

6,35 

42,8 

464 

395 

2285 

782 

700 

1075 

II. probnim tijelima uronjenim 
u vodu 

60 

46 

42 

39 

rasp. 

rasp. 

40 

50 

ZAKLJUČAK 

Rezultati ispitivanja kapilarnog dizanja u cije¬ 
vima u odnosu na kapilarno penjanje sa probnim 
tijelima uronjenim u vodu mogu se smatrati kao 
granica između najpovoljnijeg i najnepovoljnijeg 
slučaja. Upravo stoga postavlja se i problem prak¬ 
tične izvedbe samih radova na terenu kao i eko¬ 
nomičnost izvedbe, budući da se dokazalo da sulfit- 
na lužina ne može trajno povezati zemljani mate¬ 
rijal ako nije potpuno spriječen pristup vlage. 

Na temelju toga pokušalo se ispravcima gra¬ 
nu] ometrijskog sastava zemljanog materijala una¬ 
šanjem krupnijeg zrna jednog anorganskog otpad¬ 
nog materijala, tj. šljake i letećeg pepela odnosno 
dodacima drugih organskih veziva kao bitumenskih 
emulzija, smanjiti kapilarnost dotičnog tla. 

Efikasnost smanjenja kapilarnosti nije se me¬ 
đutim mogla postići do te mjere, koja bi bila ekvi¬ 
valentna kamenom materijalu. Osi mtoga sve na¬ 
brojene kombinacije imale bi i negativnu stranu 
kod praktične primjene u kompliciranosti izvedbe, 
potrebi mehanizacije, te povišenim troškovima na 
dobavi dodatnog veznog materijala, tj. bitumenskih 
emulzija 

Prema podacima iz literature koja nam je bila 
dostupna postoji mogućnost primjene ligno-sulfitne 
lužine za stabilizaciju tla kemijskim putem, ali uz 
posebne uvjete: 

1. — Ligno-sulfitna lužina u kombinaciji s ka- 
lium bikromatom u vlažnom tlu, gdje nakon sta¬ 
novitog perioda dolazi do polimerizacije i stvaranje 
gela unutar tla i spomenutih kemikalija (Velika 
Britanija). 

Iz razloga neekonomičnosti odnosno cijene ko¬ 
štanja bikromata, ovim pokusima nismo pristupili, 

2. — Ligno-sulfitna lužina primjenja je samo 
kao vezivo za stabilizaciju, ali u posebno suhom 
području, gdje nema mogućnosti pristupa pod¬ 
zemnih voda (Afrika-područje Sahare). 


Međutim i citirane dvije primjene mogu se sma¬ 
trati više kao eksperimentalni pokušaji, izvršeni 
pod posebnim okolnostima. 

U konkretnom slučaju, na osnovu izvršenih po¬ 
kusa može se preporučiti upotrebu sulfitne lužine 
samo kao sredstvo za obesprašivanje npr. maka¬ 
damskih putema i to između kišnih perioda, uz 
stalno, naknadno obnavljanje. 

Pri sastavu ovog članka koristio sam geotehnički 
izvještaj IGH — Zagreb, kemijske analize fabrike Ce¬ 
luloze u Prijedoru i članke »Sprečavanje stvaranja 
prašine na cestama« i »Stabilizacija kolovoza kalcijum 
hloridom«, objavljene u časopisu »Izgradnja«. 

Napomena uredništva: 

Poznato je da se drvo sastoji od celuloze i nekih 
materijala koji celulozna vlakna međusobno vežu. Pri¬ 
likom tehnološkog procesa u tvornicama celuloze ostaju 
neiskorištene velike količine sulfitne lužine. 

Krajem prošlog stoljeća stručnjaci su došli na misao 
da sulfitnu lužinu (koja ima ljepljiva svojstva) iskoriste 
kao vezni materijal u cestogradnji. Pokusi i praktične 
primjene izvršene su u mnogim državama (Švedska, 
Kanada, USA, Velika Britanija i dr.). U Švedskoj se 
taj materijal koristi već preko šezdeset godina. Tako¬ 
đer se primjenjuje i u USA, gdje je npr. samo u državi 
Visconsin primjenjen pri izradi kolovoza ili kolovoznog 
ležišta na preko 4.000 km sekundarnih ili poljoprivred¬ 
nih cesta. 

U Jugoslaviji nemamo s tim materijalom nikakvih 
iskustava osim upotrebe za obesprašivanje makadan- 
skih cestovnih površina. Poznat nam je efekat tog 
materijala na promjenu svojstava tla kao i njegova 
vezivna i stabilizaciona svojstva na zemljane, kamene 
i miješane materijale. Već sama činjenica, da oborin- 
ska voda srazmjerno brzo ispire ovo vezivo iz cestov¬ 
nog sastava, bila je dovoljna da se kod nas još nije 
pristupilo ozbiljnim pokušajima ostale primjene sulfitne 
lužine u cestogradnji. Nisu organizirani istraživački i 
eksperimentalni radovi da bi se pronašla metoda ko¬ 
jom se mogu paralizirati svojstva sulfitne lužine koja 
su nepodesna za cestogradnju. 

Iz razloga što članak ing. Advana Dizdarevića pred¬ 
stavlja jedan od prvih osvrta na tu temu u našoj teh¬ 
ničkoj literaturi, rado uvrštavamo taj prilog u ovaj 
broj našeg časopisa. Ovo tim prije što i u našim 
tvornicama celuloze ostaju neiskorištene velike koli¬ 
čine sulfitne lužine. 


«S na si li i inostranih gradilišta -—- 

NEBODER ELEKTROTEHNIČKOG FAKULTETA U ZAGREBU 


Urbanističkim plamom razvitka grada Zagre¬ 
ba jedain centralni sadržaj, od Runjaninove ulice 
do Autoputa (Beogradske ulice), isu objekti fa¬ 
kulteta i visokih škola. Sjeverno od ulice Prole¬ 
terskih brigada izgrađuju se objekti Elektrote¬ 
hničkog fakulteta. 

Dovršena 13-katna zgrada nebodera sa 11 za¬ 
voda laboratorija i kabineta (za matematiku, fizi¬ 
ku, elektrostrojarstvo, visoki napon, električna 
mjerenja, telekomunikacije itd) dominira me samo 


kompleksom budućeg elektrotehničkog fakulteta 
već i čitavim spomenutim urbanističkim sadržajem. 

Koncem maja mjeseca 1960. godine ma sastan¬ 
ku s rukovodiocima poduzeća »Tempo«, prof. Do- 
lencom, na čelu komisije za izgradnju elektro¬ 
tehničkog fakulteta, i projektantskom organiza¬ 
cijom »Plan«, na čelu sa arh. Tušekom, analizira¬ 
na su potrebita sredstva i postavljena prva pro- 
gramatska dinamika, kojom je odlučeno, početkom 
VII mj. 1960. započeti izgradnjom 13-katnog ne¬ 
bodera. Evidentira se interesantan »sporazum«: 

— da se ne povlače nacrti koji su dati na gra¬ 
dilištu, 

— da se dobije revizija projekta, građevna 
dozvola, sondažni podaci ii iskolčenje prije početka 
radova, 

— da se zbog deficitarnog betonskog željeza 
dade izvođaču avans i 

— da se odmah sklopi preliminarni ugovor za 
izvedbu pripremnih radova. 



SI. 1: Pogled s jugoistoka 

Operativa izvođača razradila je detaljnije di¬ 
namiku koja je ušla u ugovor, i to: da se izvede 
iskop i betomiranje temeljne betonske ploče kroz 
tri mjeseca, da se u svaka dva mjeseca izvedu tri 
etaže armirano betonskog skeleta (tj. svih 15 eta¬ 
ža za 10 radnih mjeseci). Uzevši u obzir i tri zim¬ 
ska mjeseca predviđeno je za izvedbu do pod 
krov — 16 mjeseci. Po dovršenju konstrukcije već 
bi se izvodili radovi na instalacijama, tako da bi 
zgrada bila dovršena do Dana Republike 1962. 
godine. 

Iskopom je započeto istom u XI. mj. 1960. go¬ 
dine, i dovršen je (3.700 m 3 ) upotrebom bagera 
»Liebher« uz određena transportna sredstva, za 
20 dana. Temeljni sloj je šljunak. Na žalost se je 



morao koristiti i zimski period u kom je izvedena 
1 m debela armirano-betonska temeljna kontraplo- 
ča. Ona je betonirana u tri smjene kroz 8 dana 
zajedno sa zidovima podruma s kojima čini nosivi 
temeljni konstruktivni element. Po završetku plo¬ 
če, nad podrumom, u martu mjesecu 1961. zapo¬ 
čelo se sa izvedbom armirano-betonskog skeleta, 
u koji je ugrađeno 11.000 m 3 betona raznih marki 
u 35.000 m 2 montažne oplate. Ukupna količina 
armatura je 500 tona. Sve je to izvršeno do konca 
1961. godine uz korištenje krama »Liebhera 45-A«. 
Organizacijski se realizirao predviđeni troetažni 
ciklus, pomaknut visinski pola etaže (radi kon¬ 
tinuiranog korištenja osnovnih sredstava i radne 
snage), sa dinamikom od 5 etaža u dva mjeseca. 

Paralelno s napredovanjem gornjih katova, 
forsirale su se i instalacije, naročito instalacije 



SI. 3: Dio hodnika 

centralnog grijanja, koje bi se prema predviđanju 
trebalo koristiti kroz zimu 1961—1982. godine, u 
koju bi svrhu i zgrada bila zatvorena. 

Samo zagrijavanje objekta predviđeno je pri¬ 
ključkom centralnog grijanja na toplo vod. No, isti 
nije bilo predviđeno dovršiti do elektrotehničkog 
fakulteta prije 1963. godine, tako da je odlučeno 
da se izvede privremena kotlovndca. Uz velike 
napore (pomanjkanja stakla kao i nekih speci¬ 
jalnih' postrojenja) uslijedilo je grijanje istom 
koncem januara 1962. godine. 

Slijedeća faza bila je organizacija žbukanja 
(3c\000 m 2 ), što je učinjeno sa 40 zidara uz. kori- 


Sl. 2: Pogled na jasadu 

štenje» turbosola«, i to na način, da je zgrada 
»pretvorena u dva objekta po visini, jedan do 6. 
kata, a drugi izinad. Naime, veća je problem bio 
u transportu žbuke, ikoji je riješen u nižim kato¬ 
vima transportom samim »turbosolom«, a u višim 
katovima sa 2 lifta, po tačno određenom voznom 
redu. 



SI. 4: Predavaonica 

Da bi bilo razumljivije, najveći kran u Zagre¬ 
bu, koji je bio korišten za izvedbu konstrukcije, 
nije više, u ovoj fazi, bio ekonomičan. 

Sama fasada, taj vječiti problem visokih obje¬ 
kata, sretno je riješena kao polumontažna, tj. be¬ 
tonski serklaži i nadvoji su odmah finalno do¬ 
vršeni, kao ličeni beton. Iznad parapeta je mon¬ 
tažno postavljen drveni raster na kojeg isu pri¬ 
čvršćene ploče ravnog salonita. Ti su radovi iz- 



Sl. 5: Kabineti za praktične vježbe 

vršeni visećom motornom fasadom »Alimak« 
skelom, dužine 18 m, nosivosti 700 kg. 7.500 m 2 
fasade izvršeno je sa svim fazama tj. montažnim, 
ličilačkim i limarskim radovima — 6-strukim po¬ 
micanjem skele — kroz 5 mjeseci. Zabatni dio 
fasade, koji je izveden kao finalni beton, ličen je 


»sinkolit« bojom; ti su radovi izvedeni korištenjem 
male motorne viseće fasadne »Alimak« skele, 
dužine 4,5 m. 

Za vertikalno komuniciranje ugrađen je jedan 
lift nosivosti 700 kg (9 osoba) brzine 1,5 m/sek i 
dva brza lifta po 640 kg (6 osoba) brzine 1,8 m/sek. 
Liftovi nas dovedu na rekreaoionu terasu iz koje 
se može uči na ravni krov. Tu se nalaze uređaji 
kojti služe kao radno mjesto za studentske vježbe. 

Sa same rekreacione terase je jedan od najvećih 
vidikovaca na sjeverni (stari) i ina novi dio Za¬ 
greba prema Velesajmu i mostu Slobode, Brodar¬ 
skom institutu i Novom Zagrebu. 

Projektant je poduzeće »Plan« (arh. Tušek, arh. 
Tomljenović), konstruktor ing. Kolobov, ing. Ga- 
šparac. Izvođač radova je G. P. »Tempo« (ing. 
Kovačec, v. tehn. Osrečak, posl. Kristančić). Nad¬ 
zorni organ —ing. arh. Fulla. 

Ing. Kovačec 

SENJ — VELIKO GRADILIŠTE 

Senj — drevni grad na Sjevernom Jadranu, koji 
je vjekovima odolijevao neprijatelju, i koji ima 
burnu historiju, bio je sve do Drugog svjetskog rata 
živi prometni centar; nakon rata je potpuno zamro 
i nije se u njemu vidjelo zamašno privredno kre¬ 
tanje. 

Prije nekoliko godina taj se grad od 4.000 sta¬ 
novnika probudio i počeo je postajati jedno veliko 
gradilište. Najprije je izgrađena tvornica namje¬ 
štaja, koja je nedavno puštena u pogon, a zatim je 
počela gradnja stambenih zgrada: »Velebit«, 22 
stana, u »Neda« 9 stanova, »Cilnica« 7 stanova, 
stambena zgrada HE 8 stanova, i još nekoliko 
stambenih zgrada. 

Među najvećim objektima koji se građe u Senju, 
i koji spada među najveće gigante u našoj zemlji, 
je hidroelektrana Senj. Navest ćemo samo nekoliko 
podataka koji govore o veličini objekta. Investi¬ 
ciona suma iznosi 37 miljardi dinara. Kada bude 
gotova, centrala će davati godišnje 1.070,000.000 
kw sati. Objekat ima tri agregata ,po 80 megavata. 
Brana »Sklope« bit će nasuta, u visini od 90 me¬ 
tara, u kojoj će biti oko 800.000 m 3 materijala. Aku¬ 
mulacija vode u jezeru bit će 1.130,000.000. Ima 
ukupno oko 36 km dovodnih tunela i 6 km kanala. 
Bit će ugrađeno ukupno oko 450 hiljada m 3 betona. 

Koncem VI mjeseca 1963. godine završen je u 
Senju moderan hotel »Nehaj«. Radove je izvelo 
Građevno poduzeće »Primorje« Rijeka, projektant 
Ing. Pletene, investitor Ugostiteljsko poduzeće »Ve¬ 
lebit« Senj. Hotel ima prizemlje i tri kata. Vri¬ 
jednost objekta bez opreme iznosi cca 95,000.000 
dinara. Objekat ima 45 soba, ili 77 ležaja i 22 po¬ 
moćna ležaja. U prizemlju je suvremeni restoran. 



S gradnjom ovog objekta Senj se pretvara u 
turističko mjesto, i preorjentiše i na turizam, o 
ćemu pred nekoliko godina nije se ni pomišljalo. 

Navesti ćemo samo neke važnije objekte koji 
treba da se uskoro izgrade: Urediti će se kula 
»Nehaj« u vrijednosti od cca 40,000.000 dinara. 
Također će se urediti primorska konoba, u visini 
investicija 16,000.000 s kojom će se dobiti površina 
od 160 m 2 lijepog prostora. Sa uređenjem ove ko¬ 
nobe želi se zadržati izgled kule, te će ona biti 
atrakcija u Senju. U budućnosti će se graditi auto- 
kamp na ex Škveru za 150 kola, a visina troškova 
iznosit će 60,000.000 dinara. Urediti će se i »Plava 
vila« kao depadans hotela »Velebit«, u visini tro¬ 
škova od coa 60,000.000 dinara. Izgradit će se i ben¬ 
zinska stanica u visini investicija od 32,000.000 
dinara. 

Na osnovu ovoga vidi se da je ovo malo mjesto 
počelo se razvijati u privredni centar senjske ko¬ 
mune. 

M. Marušić 

TURISTIČKO NASELJE »KAČJAK« 
KOD CRIKVENICE 

Nedaleko od Crikvenice nalazi se šumoviti polu¬ 
otok »Kačjak«, na kojem je započela izgradnja tu¬ 
rističkog naselja. 

U 1962. godini u naselju je završena I etapa iz¬ 
gradnje s kojom su dobivene 37 vikend kućica sa 
po dvije sobe, ili ukupno 168 ležaja. 

Koncem maja 1963. završena je II etapa naselja; 
sagrađeno je 9 paviljona sa po 12 soba, ili ukupno 
108 soba. Dobijeno je daljnjih 216 ležaja, plus 36 
pomoćnih ležaja. 

Po završetku II etape naselje »Kačjak« ima 420 
ležaja. 


Još ove godine započeti će gradnja III etape, a 
koja treba da bude završena do početka turističke 
sezone 1964. godine. S III etapom dobit će se još 
daljnjih 120 ležaja. Osim toga izgraditi će se ribar¬ 
ska koliba, recepcija, dovršiti plaže, dovršiti gra¬ 
đenje puteva i izgradnja potrebnih servisa. 



II etapu naselja izvelo je Građevno poduzeće 
»Primorje« Rijeka, koje je izgradilo i potrebne pro¬ 
jekte. Visina troškova izgradnje II etape iznosila 
je 240,000.000 dinara. III etapu naselja projektira 
Projektni biro G. P. »Primorje« Rijeka. 

M. Marušić 

HOTEL »ELIOS« MALI LOŠINJ 

U Lošinju je završena izgradnja prve etape tu¬ 
rističkih paviljona hotela »Helios«. 

Za sada su sagrađeni samo paviljon 1 i 2, ulazni 
dio i kotlovnica za toplu vodu, te potrebni pri¬ 
ključci do objekta: kanalizacija, vodovod i elek¬ 
trika. 

S radovima na objektu se započelo početkom, a 
završilo koncem maja ove godne. 

Vrijednost objekta, bez opreme, iznosi 170,000.000, 
a s opremom 200,000.000 dinara. 



Sa izgradnjom objekta dobilo se 152 ležaja. Pro¬ 
šle godine je na Lošinju izgrađeno 120 ležaja. S 
ovom izgradnjom danas Lošinj raspolaže s 750 le¬ 
žaja, uključivši postojeće ležajeve. 


M. Marušić 

fćratke vijesti ——- 

PROIZVODNJA STROJEVA ZA GRAĐEVINARSTVO 

Prema podacima Saveznog zavoda za statistiku pro¬ 
izvodnja strojeva za građevinarstvo bila je najveća 
1958. godine — iznosila je preko 14.000 tona, da bi u 
1960. opala na 6,9 hiljada tona. U 1961. je bio zabi¬ 
lježen porast — 8,3 hiljade tona, ali je lani opet 
uslijedio pad proizvodnje — 7,2 hiljade tona. Za prvih 
pet mjeseci o. g. proizvedeno je 2,7 hiljada tona gra¬ 
đevinskih strojeva. Ekspanzija je ranijih godina bila 
zasnovana pretežno na sklapanju uvezenih dijelova na 
osnovu otkupljenih licenci. Puniji ekonomski kriterij 
sveli su takvu »proizvodnju« na realan nivo. 

Posljedice i ranijeg »buma« osjećaju se, međutim, 
i danas. Građevinske strojeve u SFRJ proizvodi više 
od 20 poduzeća, a još priličan broj tvornica daje gra¬ 
đevinske strojeve kao uzgredan proizvod. Betonske 
mješalice kapaciteta do 250 1 izrađuje 7 poduzeća, pri 
čemu šest proizvođača daje svega 50% ukupne proiz¬ 
vodnje. Pervibratore, također, izrađuje 7 poduzeća, u 
ukupnoj proizvodnji samo jedna tvornica ima zna¬ 
čajniji dio — 30%, dok je ostala proizvodnja gotovo 
ravnomjerno raspodjeljena na 6 proizvođača. 

Od svih mješalica za beton kapaciteta 300—500 1 
koje su sada u eksploataciji, na primjer, svega polo¬ 
vica potječe iz domaće proizvodnje, a ostalo je uve¬ 
zeno iz nekoliko zemalja. 

Nadalje, nekoliko specijaliziranih tvornica građe¬ 
vinskih strojeva ima u programu gotovo sve srtojeve 
potrebne građevinarstvu. U takvim je uvjetima gotovo 
nemoguće govoriti o kontinuiranoj velikoserijskoj pro¬ 
izvodnji. 

Još prilično ograničeno tržište za građevinske stro¬ 
jeve primoralo je, međutim, ove godine proizvođače 
da počnu sa specijalizacijom, jer je skupa proizvod¬ 
nja postala neprelazna prepreka za veći plasman. Prvi 
korak u tom pravcu je udruživanje deset proizvođača 
u poslovno udruženje »Grameks« s kojim surađuju 
i ostali proizvođači strojeva za građevinarstvo. Pri 
Udruženju je osnovana Stalna izložba i demonstracioni 
centar strojeva i opreme namijenjene građevinarima 
i industriji građevinskog materijala. Očekuje se da 
će sve to doprinijeti da cijene budu nešto niže. 

Posljednjih mjeseci proizvođači računaju s najav¬ 
ljenim povećanjem opsega građevnih radova u nared¬ 
nom razdoblju, odnosno da će se građevinska poduzeća 
brže mehanizirati. Značajna su očekivanja vezana i za 
zamjenu i tipizaciju opreme kojom se sada koriste 
građevinari. 

R. P. 

DOVOLJNO GRAĐEVNOG MATERIJALA NA 
TRŽIŠTU 

Građevnog materijala ima sada uglavnom dovoljno 
na tržištu i pored sve intenzivnije građevinske aktiv¬ 
nosti. 

Proizvodnja je veća u prvom polugodištu ove go¬ 
dine za 14% negoli u istom razdoblju 1962. U maju i 
junu ove godine zabilježene su izrazito visoke stope 
porasta proizvodnje — 30% odnosno 47% — čime je 
nadoknađen zaostatak u početku godine. 

Ukoliko se i pojavljuje nestašica pojedinih materija¬ 
la, uglavnom je lokalnog karaktera. Tako je, na pri¬ 
mjer, u nekim krajevima Slovenije i Hrvatske zabilje¬ 
žena nestašica pune cigle — što je uvjetovalo i porast 
cijena. Nestašica patentirane žice također je već uglav¬ 
nom otklonjena, a situacija će se sasvim normalizirati 
uvozom već kupljenih količina. 

Puna je cigla u junu poskupila (proizvođačka ci¬ 
jena) za oko 5 poena u odnosu na maj. Za nepun poen 
su poskupili još neki materijali — međukatne kon¬ 
strukcije, krovna ljepenka — tako da je indeks cijena 
cijele grane porastao za jedan poen u odnosu na maj 
ove godine. 


U PRVIH PET MJESECI 145 MILIJARDI DINARA 

Vrijednost građevinskih radova iznosi za prvih pet 
mjeseci ove godine 145 milijardi dinara — za 8,6% veća 
je nego u istom razdoblju 1962. godine. 

Najviše je porastao opseg radova na objektima 
hidrogradnje — za 27%. Slijede objekti visokogradnje 
sa 9,5%, zatim radovi održavanja sa 8,8%, niskograd¬ 
nja sa 7,7% i stambeni objekti sa 6,1%. 

Do 1. juna građevinari su zaključili za oko 24% više 
poslova nego u istim mjesecima 1962. Najviše je novih 
zaključaka za objekte hidrogradnje — za oko 57% više 
nego lani. Za stambene objekte je ugovoreno preko 
32% više radova, za ostale objekte visokogradnje oko 
18% i za objekte niskogradnje 14% više poslova nego 
lani. Vrijednost zaključaka za radove održavanja ma¬ 
nja je za 24% nego lani. 

R. P. 

O ODNOSU: BETONSKI ELEMENTI — OPEKE 

Potražnja pojedinih osnovnih građevinskih mate¬ 
rijala toliko je narasla, da se gotovo približava kritič¬ 
noj tačci na kojoj će premašiti ponudu proizvođača. 
To je naročito slučaj s opekom. 

Ovakva je potražnja, međutim, dobro došla proiz¬ 
vođačima novih materijala — onih koji mogu da za¬ 
mjene opeku. Proizvodnja betonskih elemenata za 
zidanje (blokovi za zidove, pregrade i tavanice) uglav¬ 
nom je veća u prvih pet mjeseci ove godine za oko 
117% nego istih mjeseci prošle godine. 

Ova je pojava ipak za sada značajna samo kao ten¬ 
dencija, jer je potrošnja betonskih elemenata za zida¬ 
nje vrlo mala u odnosu na punu i šuplju opeku, pa čak 
i u odnosu na betonske elemente izrađene na bazi 
gline. 

Ukupna proizvodnja cigle veća je u prvih pet mje¬ 
seci ove godine za oko 8,6% nego u istom razdoblju 
1962. Pune je opeke izrađeno samo za 6% više nego 
lani, šuplje opeke za 16% više, a glinenih blokova za 
12% više. 

U ukupnoj proizvodnji cigle puna opeka sudjeluje 
s 66,5%, a lani 68%. Neki se građevni materijali još 
nedovoljno koriste. Grupacija proizvođača lakih gra¬ 
đevinskih ploča, na primjer, ima ove godine za oko 
14% manju proizvodnju nego u prvih pet mjeseci 
prošle godine. 

R. P. 

U NEKOLIKO REDAKA ... 

PRUGE VUKOVAR—BOROVO I VUKOVAR—VIN¬ 
KOVCI nalaze se u rekonstrukciji. Trasiranje i niveli- 
ranje već je završeno, a sada se postavljaju betonski 
pragovi. Poslije definitivne rekonstrukcije na ovim će 
prugama saobraćati i ekspresni vlakovi. 

KROZ TUNEL NA LJUBEJU u Sloveniji počeo je 
saobraćaj na jugoslavensko-austrijskoj granici. Tunel 
je dug na našoj strani 680, a na austrijskoj 900 m. Do 
20. septembra bit će završena i gradnja pristupnih pu- 
teva u dužini do 20 km. 

PUT VLADIĆIN HAN—SURDULICA je ZAVRŠEN. 
On je dug oko 12 km, za njegovu gradnju je utrošeno 
preko 110 milijuna dinara. Popločen je kockama na 
cijeloj dužini. 

U PULI na poluotoku Verudica izgrađeno je veliko 
i moderno turističko naselje — 12 blokova vila s ukup¬ 
no 464 ležaja. Stara tvrđava, koja se nalazi na polu¬ 
otoku, preuređena je u centralni ugostiteljski objekt. 

U OPĆINI ODŽACI (APV) pušteno je u saobraćaj 
pet cestovnih mostova preko kanala u sistemu Dunav- 
-Tisa-Dunav. Za gradnju ovih mostova — dužine iz¬ 
među 55 i 80 m — utrošeno je preko 300 milijuna di¬ 
nara. Projekte su izradila beogradska preduzeća »Mo- 
stogradnja« i »Prenapregnuti beton«, a radove je iz¬ 
vodio pogon za gradnju kanala DTD. 


R.P. 


R. P. 

PREFABRIKATI 

LIST JUGOSLAVENSKIH PROIZVOĐAČA GRAĐEVINSKIH PREFABRIKATA 

Zaključkom redakcija časopisa Prefabrikati i Građevinara, počam od ovog broja Prefabrikati će izlaziti u sastavu našeg 

lista. Molimo za suradnju. Uredništvo. 


MONTAŽNI SISTEM JU-61 

Ing. Svetko Milin, Zagreb 


Već nekoliko godina G. M. P. »Jugomont« iz 
Zagreba primjenjuje u stambenoj izgradnji jedan 
novi montažni sistem, nazvan JU-61, koji je danas 
nakon teških i mukotrpnih iskušenja doživio afir¬ 
maciju u domovini i u inostranstvu. Prodane licen¬ 
ce u Srbiji, Bosni i Hercegovini, Sloveniji, kao i 
brojna masovna gradilišta u Zagrebu (Borongaj- 
sjever sa cca 1100 stanova, Remetinec sa 350 sta¬ 
nova, Folnegovićeva ulica sa 100 stanova, Zapruđe 
sa 2.500 stanova) čine sistem opće jugoslavenski, 
i svjedoče o njegovim kvalitetama. 

Ekonomski pokazatelj u 1961. godini pokazuje 
neke prednosti pred izgradnjom sličnih stanova u 
klasičnoj izvedbi. Stanovi izgrađeni po sistemu 
JU-61 bili su jeftiniji od sličnih stanova i za 10— 
—15% po m 2 površine. U 1962. godini cijene su se 
približno izjednačile, međutim faktor brzine i dalje 
je ostao na strani sistema JU-61. 

Opis sistema 

Sistem JU-61 spada u skupinu univerzalnih 
montažni pano sistema, kod kojega je strogo od¬ 
vojen nosivi (betonski) dio od nenosivog dijela kon¬ 
strukcije. 

Osnovni nosivi elementi su u stvari betonski i 
armirano-betonski prefabricirani proizvodi, čije su 
dimenzije prilagođene modularnoj koordinaciji. To 
su: 



SI. 1: Zidni elementi. Vide se moždanici i kuke za 
dizanje 


— Zidni elementi, visine 260 cm (visina kata) 
dužine 120 i debljine 12 cm (za 6 etaža) odnosno 15 
cm (za 9 i više etaža), izvode se od običnog betona 
MB-220. Armirani su konstruktivnom armaturom. 
Na uzdužnim stranama ovi elementi posjeduju 
utore, tzv. moždanike (slika 1). 

— Stropni (i podestni) elementi dužine 360, širi¬ 
ne 120 i debljine 12 cm, izrađeni su od armiranog 
betona MB-300 ili MB-400. Na kraćim stranama je 
armatura za sidrenje u serklaž, a na dužim mo¬ 
ždanici (slika 2 i 5). 

— Stubišni krakovi, jednosmjerni ili dvosmjer¬ 
ni izvode se kao prefabricirane armirano betonske 
ploče. 

Nenosivi elementi po materijalima od koji se 
sada proizvode, vrlo su različiti. Glavni su: 

— Betonske pregradne stijene debljine 5 cm. 



SI. 2: Stropni elementi u fazi montaže 

— Fasadne membrane veličine 360 X 260 cm, 
(parapet, prozori i nadprozorska stijena) S vanjske 
strane zaštićene su aluminijskim limom (slika 3). 
— Vratne membrane 



SI. 3: Fasadna membrana 


— Instalacioni dimnjački elementi od šljako 
betona. 

Materijali za nenosive elemente odabrani su 
prema momentanoj situaciji na tržištu. Oni nisu 
propisani, već se mogu u svakom trenutku zami¬ 
jeniti kvalitetnim i jeftinim proizvodima. To je 
velika odlika sistema JU-61, koji dakle nije vezan 
u završnoj obradi ni na jedan određeni industrij¬ 
ski produkt. Zidni i stropni elementi, tlocrtno pro¬ 
matrajući, formiraju trostrano omeđene ćelije otvo¬ 
rene s fasadne strane, gdje se postavljaju mem¬ 
brane (slika 4), a međusobno se spajaju putem 12 
cm debelog serklaža, izrađenog na licu mjesta 
(slika 5). Osim ove serklažne veze, elementi se me¬ 
đusobno povezuju još i preko već ranije spomenu¬ 
tih moždanika. Moždanici se poslije završene mon¬ 
taže na licu mjesta zatvaraju s cemenntim mortom 
uz prethodno armiranje, prema slici 6. 

Jedan od najvećih problema montažnih obje¬ 
kata, pitanje hidroizolacije tj. prodiranje oborinske 
vode na spojevima elemenata, rješeno je tako da je 
čitav objekat presvučen izvan s rebrastim aluminij¬ 
skim limom, koji se pojavljuje kao sastavni dio fa¬ 
sadne membrane. 

U toplinskom pogledu, stanovi potpuno zadovo¬ 
ljavaju. Toplinska izolacija izvodi se na fasadnim 



SI. 4: JU-61. Tipski tlocrti 

SI. 5; JU-61. Tipski tlocrti 

plohama sa slojem mineralne vune od 3 cm (slika 
7) a između unutarnjih stijena s celoteksom (me¬ 
kani lesonit) naljepljenim na betonske zidne panoe. 
Toplinska akumulativnost je ograničena. Akustična 
izolacija ne dolazi toliko do izražaja kod zidova, 
koliko kod podova. Plivajuća podloga od sloja pi¬ 
jeska — bituminiziranog celoteksa, pokazala se kao 
solidna. 

Instalacije se tretiraju kao uređaji, koji se iz¬ 
rađuju u prefabrikaciji, a na objektu se samo mon¬ 
tiraju. Iz tog su razloga i instalacije izvan nosive 
konstrukcije, pa se ili prekrivaju s finalnim plo¬ 
hama, ili se zatvaraju s montažnim maskama. 

Kod izvedbe finalnih radova u sistemu JU-61 
skoro se u potpunosti uspjelo odbaciti tradicionalni 
zidarski način rada: žbukanje, gipsan je, bojenje, 
zaglađivanje itd. Ovdje su za finalizaciju upotreb- 
ljeni materijali, koji su sami po sebi gotovi indu¬ 
strijski proizvodi. 

Zidovi su obloženi mekanim lesonitom, na 
koji se lijepe tapete. U budućnosti predviđa se pri¬ 
mjena gipsanih ploča. 



SI. 6‘: JU-61. Tipski tlocrti 


Iverica 12 mm 
Al. folija 

Mineralna vuna 3 cm 
Zrak 3 cm 
Natron papir 
Al. val. lim 0,6 mm 



SI. 7: Presjek kroz membranu 


Fasadne membranes vanjske strane ob¬ 
ložene su aluminijskim limom. 

Topli podovi izvode se od lamel parketa 
na plivajućoj podlozi pijeska i mekanog lesonita, a 
hladni podovi sa teraco pločicama. 

Podgled betonskih stropova ostav- 
lja se onakav kakav je postignut u proizvodnji, uz 
krečenje vapnenom bojom. 



SI. 8: Presjek kroz membranu 

Stepen montažnosti tj. odnos između mase be¬ 
tona ugrađenog montažnim putem i ukupne mase 
ugrađenog betona iznosi 0,92, što je imajući u vidu 
najbolja evropska dostignuća na tom području s 
koeficijentom 0,9—0,95 — vrlo povoljan omjer. 

SI. 9: Presjek kroz membranu 

Važna odlika sistema je još i činjenica, što si¬ 
stem ne tipizira objekte nego samo elemente. Ovaj 
momenat daje arhitektu slobodne ruke u arhitek¬ 
tonskom i funkcionalnom kreiranju. 

U pogledu potrebne mehaničke opremljenosti za 
izvođenje sistema JU-61, čije težine elemenata se 
kreću do 1500 (srednja montaža), ne postoji potreba 
za specijalnom mehanizacijom. Proizvodnju, trans¬ 
port, i montažu elemenata u mogućnosti je, uz iz¬ 
vjesne manje adaptacije, organizirati iole prosječno 
opremljeno poduzeće. 

Statička obrada 

Kod statičke interpretacije sistema JU-61 poka¬ 
zalo se da postoje izvjesni problemi za osiguranje 
stabiliteta samo kod djelovanja horizontalnih opte- 



Sl. 10: Presjek kroz membranu 


rećenja od sile potresa. Kako sistem predstavlja 
izvjesnu novinu, te kako kod ovog načina građenja 
ne postoje neka naročita iskustva, usvojena je pre¬ 
poruka Republičke revizione komisije, da se ob¬ 
jekti proračunavaju s horizontalnom silom u iznosu 
od 4% vertikalnog ukupnog opterećenja od vlastite 
težine i polovice korisnog tereta. Uz put napomi¬ 
njemo, da je ova okolnost proizvođače postavila u 
podređeni položaj na tržištu u odnosu na »klasi¬ 
čare« koji računaju s manjim postotkom. 

Promatrajući nosivu strukturu objekta, koja se 
sastoji od zidnih panoa površine 3,1 m 2 i stropnih 
elemenata površine 4,3 m 2 , već na prvi pogled na¬ 
meće se pitanje ostvarenja potrebne monolitnosti. 
Tom problemu posvećena je puna pažnja, jer se 



SI. 11: Montaža 


postizavanjem izvjesnog stepena monolitnosti osi¬ 
gurava i stabilitet na djelovanje horizontalnih sila. 
Iz toga je razloga bilo neophodno ove male zidne 
i stropne elemente na neki način povezati nakna¬ 
dno, poslije montaže, izvedenim vezama iz armira¬ 
nog betona ili zavarenim čeličnim profilima. 

Kod montažnih objekata iz armirano-betonskih 
prefabriciranih dijelova razlikujemo dvije vrste 
veza za osiguranje stabiliteta od potresnih djelo¬ 
vanja: 

— Veza I stupnja: 

To su veze sistema glavnih nosača, koji ostva¬ 
ruju čvrstoću i stabilitet građevine kod djelovanja 
svih sila uključivo i sile potresa. 

— Veze II stupnja: 

To su veze građevinskih dijelova, koje ne pripa¬ 
daju glavnom sistemu. Kod sistema JU-61 veze I i 
II stupnja zastupljene su u tolikoj mjeri, da su u 










































Br. 9 god. XV-1963 


Prefabrikati — Sistem JU-61 


345 


potpunosti ostvarene dvije glavne pretpostavke 
usvojene kod statičkog proračuna: 

— Stropna ploča je horizontalni kutni »disk.« 

— Zidovi su elastične konzolne dijafragme, iz¬ 
ložene savijanju i smicanju (slika 8). Ispitivanja su 
pokazala opravdanost gornjih pretpostavki. 



SI. 12: JU-61. Gotovi objekt 


Glavne i za čitav sistem JU-61 karakteristične 
veze ostvarene su preko moždanika u stropnim i 
zidnim elementima. Ovi su moždanici naročito u 
zidovima izloženi znatnim naponima smicanja, te 
su armirani odgovarajućom armaturom peti jastog 
oblika, koja je napregnuta na vlak (slika 6). 


Druga značajna veza I stupnja je veza vlačne 
armature na rubovima konzolnih dijafragmi, izve¬ 
dena zavarivanjem (slika 9). Serklaži koji se formi¬ 
raju iznad zidnih i između stropnih elemenata 
(slika 5) predstavljaju još jednu značajnu vezu I 



SI. 13: JU-61. Gotovi objekat 

stupnja, čije postojanje povećava monolitnost si¬ 
stema, što računski nije uzeto u obzir. Armirani su 
prema Sovjetskim propisima za objekte u odgova¬ 
rajućim zonama. 

U gornjim krajevima zidni panoi snabdjeveni 
su kukama za dizanje prilikom montiranja (slika 1). 
Ove kuke ulaze u serklaže, povećavajući tako vezu 
zida i stropa na onom kraju vertikalnog panoa gdje 
je on opterećen manjim vertikalnim teretom tj. 
gdje postoji i veća opasnost od djelovanja horizon¬ 
talnih sila. Ovo je također veza I stupnja. 

Ove karakteristične veze I stupnja osiguravaju 
dovoljnu monolitnost sistema, potrebnu za osigu¬ 
ranje stabiliteta. 

Veze II stupnja također su vrlo karakteristične, 
jer osiguravaju stabilitet pojedinih dijelova neza¬ 
visno o stabilitetu objekta. U ove veze spada pove¬ 
zivanje pregradnih stijena armaturom, kao i učvr¬ 
šćenje fasadnih membrana »čavlanjem« u beton, 
pomoću specijalnog pištolja. 

Tehnološki proces proizvodnje, transporta 
i montaže 

Proizvodnja elemenata odvija se u specijalnim 
halama, koje su snabdjevene potrebnim uređajima 
za vertikalni i horizontalni transport materijala, te 
uređajima za spravi janje betona u tzv. horizontal¬ 
noj prefabrikaciji na ravnim betonskim pistama, 
koje služe kao donja oplata, te sa čeličnim kalu¬ 
pima kao stranicama (slika 10). Kalupi su poredani 
jedan uz drugi, pa radna operacija teče kontinu¬ 
irano u jednom smjeru, oslobađaju se već nakon 
30 minuta i njihov je potrebni broj vrlo malen. 

Kapacitet piste zavisi o potrebnom vremenu le¬ 
žanja panoa do stvrdnjavanja potrebnog za trans¬ 


port. Ovo vrijeme se može regulirati dodatkom veće 
količine cementa ili dodatkom isprobanih ubrzi¬ 
vača vezivanja. Transport do gradilišta odvija se 
običnim kamionima. Proces montaže se provodi 
tako, da se direktno s vozila elementi dizalicama 
postavljaju na svoje određeno mjesto, gdje se uz 
pomoć drvenih jarmova tačno fiksiraju (slika 11). 

Brzina montaže nosive konstrukcije je znatna 
i kreće se oko 2,6 stanova na dan za jednu tehno¬ 
lošku jedinicu, koja se sastoji od jedne dizalice i 
odgovarajućim brojem montera. 

Montažu nenosivih elemenata i finalnih ploha 
izvode razni specijalizirani kooperanti. Zbog raz¬ 
nih subjektivnih i objektivnih slabosti, finalni ra¬ 
dovi su uvijek nešto sporiji. 

Usvajanjem novih tehnoloških i konstruktivnih 
rješenja, moguća su daljnja pojednostavnjenja i 
uštede. U tu vrhu će se na novootvorenom gradili¬ 
štu u Zapruđu u Zagrebu preći na tzv. poligonalnu 
proizvodnju elemenata na licu mjesta uz objekt 
koji se izvodi, s vibro-vacuum uređajima za sprav- 
ljanje betona. Tim postupkom povećat će se kva¬ 
litete betona, skratiti vrijeme ležaja na depou i 
eliminirati vanjski transport elemenata. 

Proizvodnja, transport i montaža elemenata od¬ 
vija se po unaprijed određenim planovima proiz¬ 
vodnje, ekspedita i montaže, koji su svi usko po¬ 
vezani i usklađeni. 


Sajmovi i izložbe - 

STALNA IZLOŽBA GRAĐEVINARSTVA 
U BEOGRADU 

Jugoslovenski građevinski centar otvorio je 16. 
jula 1963. godine u svojoj novoj zgradi u Beogradu 
na Bulevaru revolucije broj 84 Stalnu izlo¬ 
žbu građevinarstva. 

Stalna izložba je otvorena od 8 do 14 sati sva¬ 
kog radnog dana. 

Zasad je izložba organizirana u skromnim raz¬ 
mjerima, koliko to dozvoljavaju prostorne moguć¬ 
nosti, do dovršenja izgradnje trakta koji se u sa¬ 
stavu nove zgrade podiže za izložbu, a predviđeno 
je da bude završen početkom iduće godine. Stalna 
izložba je privremeno smještena u jednom adapti¬ 
ranom dijelu visokog dijela novogradnje. 

Stalna izložba građevinarstva prvenstveno je 
namijenjena potrebama investitorskih ustanova i 
organizacija, projektantskih, građevinskih, građe- 
vinsko-montažnih poduzeća i poduzeća za završne 
radove u građevinarstvu, kao i potrebama stručnih 
tehničkih škola. 

Zadatak Stalne izložbe građevinarstva je da iz¬ 
laganjem građevinskih elemenata, dijelova i ma¬ 


keta novih konstrukcija, proizvoda industrije gra¬ 
đevinskog materijala i opreme objekata, kao i pra¬ 
teće tehničke i komercijalne dokumentacije, osigura 
svestranu informativnu službu na polju: 

— proizvodnje i primjene građevinskog i insta- 
lacionog materijala, uređaja i opreme građevinskih 
objekata,-koje industrija proizvodi za potrebe gra¬ 
đevinske djelatnosti; 

— primjene opreme i uređaja za izvođenje gra¬ 
đevinskih radova i za proizvodnju građevinskog 
materijala; 

— primjene novih sistema građenja, izvođenja 
građevinskih konstrukcija i ugrađivanja materijala. 

Na Stalnoj izložbi će biti zastupljeni industrij¬ 
ski proizvodi koji služe za izgradnju i opremu gra¬ 
đevinskih objekata, kako bi objekti bili funkcional¬ 
no kompletirani. Pored toga, bit će izložene i savr¬ 
šenije i ekonomičnije konstrukcije i elementi koji 
služe za industrijski način građenja, kao i oprema 
građevinskih poduzeća usko vezana za izvođenje 
građevinskih objekata, montažu i ugrađivanje ma¬ 
terijala. 

Jedan od osnovnih zadataka Stalne izložbe gra¬ 
đevinarstva je najuže povezivanje investitora, pro- 

jektanata i izvođača građevinskih objekata s proiz¬ 
vođačima građevinskog materijala i opreme obje¬ 
kata, a u interesu koordinacije rađa i interesa i što 
bržeg uvođenja u praksu novih materijala i postu¬ 
paka. Stalna izložba će biti mjesto gdje će se naj¬ 
brže i najefikasnije prenositi iskustva i informa¬ 
cije o suvremenim dostignućima u oblasti građe¬ 
vinske tehnike. U okviru Stalne izložbe organizi¬ 
rat će se i povremene izložbe proizvoda inostrane 
industrije građevinskog materijala i opreme gra¬ 
đevinskih objekata, kako bi domaći proizvođači 
mogli stalno da prate dostignuća drugih zemalja. 

U okviru Jugoslavenskog građevinskog centra 
bit će osigurana organizacija Stalne izložbe gra¬ 
đevinarstva na suvremenom nivou, kao i njen stal¬ 
ni razvoj sa praćenjem najnovijih tehničkih dosti¬ 
gnuća u zemlji i inostranstvu, kako bi izložba u 
potpunosti zadovoljila potrebe građevinarstva i in¬ 
dustrije, čiji su proizvodi namijenjeni za primjenu 
u građevinarstvu. 

Zbog ograničenog prostora Stalna izložba je za¬ 
sad obuhvatila proizvode samo 75 proizvođačkih 
poduzeća. Izloženi su uzorci slijedećih proizvoda: 
tankostijene opeke, cementni i azbestcementni pro¬ 
izvodi, lake građevinske ploče i blokovi, zbirka 
ukrasnog građevinskog kamena (graniti, krečnjaci 


i mramori) prozračni materijali za pokrivanje kro¬ 
vova, hidroizolacioni i termoizolacioni materijali, 
teraco-ploče, ploče od iverica i pozdera, lesonit- 
-ploče, materijali za oblaganje podova i zidova, 
tapete, suvremene boje za građevinarstvo, staklo, 
sanitarna keramika, kanalizacioni i sanitarni liv, 
čelilični sanitarni objekti, liveni i čelični radijatori, 
najnovije čelične građevinske skele, proizvodi od 
olova, građevinski okov i vodovodna armatura, 
transformator za zavarivanje, aluminijske kon¬ 
strukcije, električni provodnici, bojleri, peći, šted¬ 
njaci, požarni i drugi signalni uređaji, individualne 
i skupne televizijske antene, rasvjetna tijela, pro¬ 
izvodi od plastičnih materijala i gume i ostalo. Iz¬ 
ložena je i tehnička i komercijalna dokumentacija 
prikazanih proizvoda. 

Za sva obaviješten ja o radu Stalne izložbe gra¬ 
đevinarstva obratiti se neposredno na adresu Iz¬ 
ložbe: Bulevar revolucije 84, tel. 43-330. Za obavi- 
ještenja o drugim područjima rada Jugoslavenskog 
građevinskog centra za potrebe zainteresiranih po¬ 
duzeća i ustanova (tehnička pomoć), konsultativni 
sastanci, dokumentacija, dopisno školovanje i dr. 
obratiti se na adresu Centra: Beograd, Božidara 
Adžije 21, tel. 43-661 i 43-662. 

M. J. 


Jz Saveza građevnih inženjera i tehničara hrvatske - 

SAVJETOVANJE O INTEGRACIJI U GRAĐEVINARSTVU 



Dne 12. srpnja 1963. god. održano je u Zagrebu Sa¬ 
vjetovanje o integraciji u građevinarstvu u zajedničkoj 
organizaciji Savjeta za građevinarstvo Privredne ko¬ 
more SRH, Sindikata građevinskih radnika SRH te 
Saveza građevinskih inženjera i tehničara SRH. Pred¬ 
stavnici privrednih organizacija iz svih privrednih 
grana građevinarstva i industrije građevnog materijala 
iz SR Hrvatske, predstavnici Kotarskih privrednih 
komora te sindikalnih organizacija i organizacija Druš¬ 
tva građevnih inženjera i tehničara svestrano su raz¬ 
motrili razna pitanja i mogućnosti u vezi integracio¬ 
nih procesa u oblasti građevinarstva. Na temelju toga, 
kao i na sastanku Odbora za integraciona pitanja u 
građevinarstvu Savjeta za građevinarstvo Privredne 
komore SRH održanom 3. kolovoza 1963. u Zagrebu 

Utvrđeno j e 

Materijalima i obradom pitanja za ovaj sastanak 
dovoljno su istaknuti problemi u vezi integracionih 
kretanja u građevinarstvu, te se isti mogu prihvatiti 
kao pristup aktiviranju integracije i poslovnog pove¬ 
zivanja u oblasti građevinarstva. 

U većim građevnim središtima Republike postoje 
razne aktivnosti usmjerene u pravcu realiziranja raz¬ 
nih vidova integracionih procesa. 

U dosadašnjim ostvarenjima korišteni su svi oblici 
integracije i poslovnog povezivanja kao: fuzije, poslov¬ 
no udruživanje i poslovna kooperacija. 

Osim republičke privredne komore te Privrednih 
komora kotara Split i Rijeka, kod ostalih komora ni- 
jesu poduzete uspješnije i značajnije aktivnosti u 
ovom području. 

Pri preregistraciji projektnih organizacija pristupilo 
se povećanju broja osoblja radi zadovoljenja propisa 


da bi se zadržali takovi kolektivi, i ako u nekim sluča¬ 
jevima za to nije bilo dovoljno stručne i ekonopiske 
opravdanosti. 

Integraciona realizacija obuhvatila je ne samo pos¬ 
lovnu, nego isto tako stručnu i organizacionu proble¬ 
matiku. 

Integracijom su obuhvaćeni i pojedinačni problemi, 
a ne samo skup pitanja i odnosa. 

Uslijed nepostojanja iskustava te razrađene eko- 
nomsko-tehničke i organizacione problematike, neke 
akcije nailazile su na poteškoće pri realizaciji. 

Utvrđene su fuzije, koje se ne mogu ni stručno ni 
poslovno obrazložili (poduzeća, pojedinih grana građe¬ 
vinarstva sa potpuno nesrodnim poduzećima grana 
drugih privrednih oblasti). 

Privatno projektiranje podržavale su često male 
općine, zahtjevajući pečatanje projekata privatnih 
projektanata otežavajući time integraciju ove djelat¬ 
nosti. 

Djelatnost velikih ili malih organizacija treba biti 
opravdana ekonomskim razlozima te vrsti zadataka 
vezanim uz strukturalnu organizaciju i opremljenost. 

Za orijentaciju i specijalizaciju organizacija, neop¬ 
hodno je postojanje čvrstog plana i poznavanje nje¬ 
gove strukture. 

Pozitivne rezultate dala je poslovno-stručna ko¬ 
operacija građevnih poduzeća i samostalnih projek¬ 
tnih organizacija. 

Desintegrirajuće djelovanje na građevinarstvo ima- 
de stvaranje raznih režijskih grupa, ili samostalnih 
pogona pri drugim poduzećima i različitih organiza¬ 
cija s posebnim pravnim organizacionim i ekonomskim 
položajem (vodne zajednice, poduzeća za ceste, i drugo) 

Zapreka široj i aktivnoj inicijativi u građevinarstvu 
jest i nepostojanje službi za poslove građevinarstva 
u većini kotarskih privrednih komora. Činjenica je, da 
su uspjesi do sada pokazani ondje, gdje su te službe 
organizirane. 

Deficitarnost kvalificiranih građevinskih radnika u 
građevinarstvu, zahtijeva pronalaženje organizacionih 
formi kojima će se omogućiti veći priliv takovih rad¬ 
nika i pravilnije korištenje postojećih kadrova. 

Kapaciteti završnih radova u građevinarstvu ni je¬ 
su problem po broju, već po primitivnoj tehnologiji i 
organizaciji rada. 

Sistem pribavljanja poslova u građevinarstvu de¬ 
stimulira specijalizaciju i čvrstinu integracionih rea¬ 
lizacija. Na isti način i u vezi iznesenoga donesene su 
slijedeće: 

Preporuke i zaključci 

Za integracione procese treba zainteresirati nepo¬ 
sredne proizvođače, koji trebaju biti glavni nosioci in¬ 
tegracije i koji mogu pronaći na j podesni je metode i 
mogućnosti poslovnog povezivanja. 

S obzirom na specifičnost proizvodnog procesa u 
svim granama građevinarstva, pitanjima integracije i 
poslovnom povezivanju treba samostalno pristupati. 

Ne bi trebalo podržavati lokalističke tendencije in¬ 
tegracionih projekata, čiji je efekt stvaranje zatvo¬ 
renih tržišta. 

Osnov poslovnog povezivanja treba biti traženje 
boljih proizvodnih i ekonomskih efekata. 

Pored poslovnog udruživanja istovrsnih organiza¬ 
cija (po horizontali), potrebno je unapređivati poslov¬ 
no udruživanje i povezivanje tako isto i između razno¬ 
vrsnih poduzeća (po vertikali). 

Integracione projekte u građevinarstvu treba kori¬ 
stiti i za unapređenje specijalnosti, kako bi se ostvarila 
serijska proizvodnja gdje god zato postoje uvjeti, poje¬ 
ftinila izgradnja te postigli ekonomski i društveni 
efekti. 

Na područjima gdje postoje više poduzeća potrebno 
je razmotriti pitanje okrupnjavanja radi poboljšanja 
opremljenosti mehanizacijom, efikasnijeg njenog kori¬ 
štenja i unapređenja tehnologije. 

U većim mjestima gdje postoji problem održavanja 
postojećeg stambenog fonda i izgradnje za privatnike 
uz pomoć društvenih sredstava treba razmotriti udru¬ 
živanje manjih poduzeća društvenog sektora radi za¬ 
jedničkog preuzimanja zadataka, organizacije, koor¬ 
dinacije, i tome slično. 

Privredne organizacije trebaju uzeti u razmatranje 
korisnost integracionih mogućnosti raznih pomoćnih 
službi, pogona i drugih pojedinačnih problema, koji su 
od zajedničkog interesa, kao što su na pr.: — zajednič¬ 
ko korištenje mehanizacije; međusobna dopuna kad¬ 
rova, stručno školstvo; proizvodnja nekih materijala iz 
lokalnih izvora (šljunak, pijesak, i dr.); zajednička 
informaciona služba, zajednička nabavna služba, i tome 
si. 

Potrebno je da se privredne organizacije za završne 
radove u građevinarstvu čvrsto poslovno povežu sa 
građevnim poduzećima, da bi se stvorili uvjeti kon¬ 
tinuiteta zaposlenosti, a time unapređenja i razvitka 
ovih deficitarnih kapaciteta. 

U mjestima u kojima postoji široko područje stam¬ 
bene izgradnje, potrebno je razmotriti korisnost i 


opravdanost raznih oblika poslovnog povezivanja svih 
učesnika stambene izgradnje. 

Građevne privredne organizacije niskogradnje i 
hidrogradnje te velike montaže, trebale bi pronaći po¬ 
desne oblike poslovne suradnje i poslovnog povezi¬ 
vanja u republičkim, pak i saveznim razmjerima, radi 
pravilnog korištenja kapaciteta i poslovnih aktivnosti. 

Umjesto malih projektnih kapaciteta u manjim 
mjestima gdje nema dovoljno stručnog i ekonomskog 
opravdanja, preporuča se većim projektnim poduzeći¬ 
ma osnivanje vlastitih grupa, ako za to postoje oprav¬ 
dane potrebe. 

Projektne organizacije trebaju ići ka kompletiranju 
svojih kapaciteta ili pojedine stručnosti dopunjavati 
organiziranom stalnom stručnom kooperacijom. 

Potrebno je nastaviti i proširiti kooperaciju između 
građevnih poduzeća i samostalnih projektnih orga¬ 
nizacija. 

Razvijena građevna poduzeća trebala bi razmotriti 
na j podesni je oblike i mogućnosti zajedničkog nastupa 
na vanjskom tržištu. 

Vršenje samostalnih projektnih usluga za inozem¬ 
stvo trebale bi projektne organizacije vršiti prven¬ 
stveno preko poslovnog udruživanja projektnih orga¬ 
nizacija, te to omogućiti rješenjem pitanja minimuma 
sredstava. 

Sadašnji sistem izdavanja građevinskih radova ne 
može integrirajuće djelovati, a niti može podržavati 
specijalizaciju i unapređenje tehnologije građenja. Da 
se to spriječi potrebno je omogućiti komorama i sindi¬ 
katu učešće pri izdvajanju radova. 

Za postavljanje plana razvitka privrednih organi¬ 
zacija građevinarsvta i u vezi toga integracionih pro¬ 
jekata potreban je jasan i čvrsti plan s osiguranjem 
sredstava za njegovu realizaciju. 

Da bi se održale integracione realizacije i koncep¬ 
cije potrebno je da se svi kapaciteti iz oblasti gra¬ 
đevinarstva (samostalne organizacije, režijske grupe, 
pogoni i dr.) osnivaju tek nakon prethodnog saslu¬ 
šavan ja kotarske komore, a ove bi trebale u tome usko 
surađivati sa Republičkom komorom u pogledu gra¬ 
đevinskih organizacija niskogradnje, hidrogradnje, ve¬ 
like montaže te projektiranja. 

Kotarske privredne komore trebale bi biti aktivni 
učesnici i inicijatori integracionih procesa. U tu svrhu 
potrebno je stvoriti u kotarskim komorama službe za 
poslove građevinarstva, koje bi mogle aktivirati zadat¬ 
ke koje se postavljaju pred ovu oblast. 

Za aktivizaciju integracionih procesa u građevinar¬ 
stvu bila bi također nužna i korisna suradnja te pot¬ 
pora od strane političkih i društvenih organa i orga¬ 
nizacija. 

Da bi se sve prednje moglo provesti i pristupiti po¬ 
stavljaju se kao neposredni zadaci: 

a) potrebno je pri kotarskim komorama osnovati 
radna tijela od inženjerskog tehničkog kadra i eko¬ 
nomista iz privrednih organizacija, da prema speci¬ 
fičnim prilikama razrade sistem i način pristupa inte¬ 
gracionim projektima; 

b) da se poduzmu odgovarajuće mjere za preregi- 
straciju građevinskih privrednih organizacija, jer je 
utvrđeno da nepostojanje tih mjera sprečava integra¬ 
ciona nastojanja u ovoj grani. 

M. J. 


NAPOMENA UREDNIŠTVA 

Uslijed promjene pogona štamparije, došlo je do znatnog zakašnjenja u izlasku ovog broja časopisa. Molimo čitaoce da 
to uvaže. Uredništvo . 






MAĐARSKO VANJSKOTRGOVINSKO PODUZEĆE ZA 
TELEKOMUNIKACIONE I FINOMEHANIČKE 
PROIZVODE 

Budapest V, Nador u. 21 (Mađarska) 

Adresa: Budapest 62, P. O. B. 296 
Telegrami: ELEKTRO BUDAPEST 





















»TEHNIKA« 

GRAĐEVNO PODUZEĆE 

ZAGREB, Leskovačka 12 


IZVODI: 


CESTE I MOSTOVE 
AERODROME 
ŽELJEZNIČKE PRUGE 
INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA GORNJU 
ADRESU ILI NA TELEFON BR. 53-422 
















»PROJEKTANT« 

GRAĐEVNO PROJEKTNI ZAVOD 

SPLIT 

SVAClCEVA UL. br. 4/III — TELEFON 43-17 


IZRAĐUJE PROJEKTE ZA SVE STAMBENE, JAVNE, PRIVREDNE 
I INDUSTRIJSKE OBJEKTE: DRŽAVNOG, ZADRUŽNOG I PRI¬ 
VATNOG SEKTORA I NADZIRE NJIHOVU IZVEDBU. 

VRŠI KOPIRANJE NACRTA. 


»METAN« KEMIJSKA INDUSTRIJA KUTINA 

TELEF. BR. 21-22, DIREK. 24-75 

U modernom građevinarstvu sve se više upotrebljava hidratizirano vapno. 
Preporučamo vam naš proizvod 

VAPNENI HIDRAT EXTRA 

proizveden u modernim pećima, paljen zemnim plinom i hidratiziran na 
suvremenom postrojenju. 

Proizvodnja podvrgnuta permanentnoj laboratorijskoj kontroli, a za sve 
isporuke izdajemo atest o kvaliteti. 

Isporučujemo i kvalitetno živo vapno visoke izdašnosti. 

Upotrebom naših proizvoda bit ćete posebno zadovoljni, kao i svi naši 
dosadašnji kupci. 

GRAĐEVINARI! 

Ekonomično graditi znači upotrebljavati naše proizvode! 





# stabilnost 

® visoka osjetljivost 

G prvorazredna reprodukcija 
linije i crteža 

# nakon obrade se ne savija 
to su odlike 


DIAZOKOP PAPIRA 
proizvoda tvornice »Fotokemika« — Zagreb 




ARHITEKTONSKI PROJEKTNI BIRO 


PAVEŠIĆ 


ILICA 21/III — TELEFON: 35-531 

PROJEKTIRA I VRSI NADZOR NAD IZVOĐENJEM SVIH OBJEKATA 
S PODRUČJA VISOKOGRADNJE, A POSEBNO PREHRAMBENE I 
POLJOPRIVREDNE INDUSTRIJE 











































Čvrstoća • trajnost • sigurnost 

EKONOMIČNOST • ESTETSKI IZGLED 

TO SU OSNOVNE ODLIKE GRAĐEVINSKIH KONSTRUKCIJA IZ 
ČELIČNIH CIJEVI. SVE POTREBNE INFORMACIJE BEZOBAVEZNO 
DAJE 


ŽELJEZARA SISAK 

SISAK 3 - TELEFON: 2122 - TELEX: 02158 

